Από όσα ειπώθηκαν κατά την παρουσίαση του ΔΟΛ επισημαίνουμε όσα είπε κάποιος εκ των διευθυντικών στελεχών του: Αφού «αποκάλυψε» ότι ένα από τα όπλα τους θα είναι και ο ... διάλογος με τους αναγνώστες πρόσθεσε (περίπου): «Ο κόσμος θα επιλέγει να διαβάζει τα δικά μας μέσα ηλεκτρονικής ενημέρωσης, επειδή θα γράφουν οι δικοί μας επώνυμοι δημοσιογράφοι που είναι αξιόπιστοι και ήδη έχουν την αποδοχή του κόσμου».\nαντί 27/03/2009 00:31:43\nΑυτό με τους επώνυμους δημοσιογράφους που είναι αξιόπιστοι πολύ μου άρεσε.\nΑν ήταν αξιόπιστες οι εφημερίδες, δεν θα είχαν να φοβηθούν κανένα και απλά θα έγραφε ο κόσμος στα blogs για να εκτονωθεί.\nDubai Expatriate 27/03/2009 00:50:43\n"Survival of the fittest", θα επιβιώσουν όσοι μπορούν να προσαρμοστούν και οι δεινόσαυροι θα εξαφανιστούν!\nΘα μείνουν λίγα ποιοτικά φύλλα που θα απευθύνονται σε συγκεκριμένες κατηγορίες του πληθυσμού και κάποιες κίτρινες φυλλάδες που θα απευθύνονται στους ηλεκτρονικά αναλφάβητους.\nΌσες εφημερίδες και περιοδικά βρίσκονται στο μέσο της κλίμακος, απλούστατα δεν θα αντέξουν...\nΤο καλό είναι ότι στο διαδίκτυο δεν μετράει ποιός λες ότι είσαι αλλά τι κάνεις. Εάν κάνεις κάτι καλό αργά ή γρήγορα θα πετύχεις το στόχο των διαφημίσεων...ενώ οι τωρινοί μεγαλοδημοσιογράφοι απλούστατα δεν θα τους διάβαζε κανείς στο ίντερνετ (Άλλωστε το διάβασμα στην οθόνη κουράζει 3 φορές πιο γρήγορα από ότι στο χαρτί..)\nτρια πουλακια καθονταν 27/03/2009 01:02:04\n"Νικήστε τους επαγγελματίες της πληροφόρησης στο γήπεδό τους»\n-Λυπάμαι, αυτό δεν θα γίνει. Τα μπλογκς διευκολύνουν την αμφίδρομη επικοινωνία, τον προβληματισμό, την εναλλακτική ενημέρωση, την καταγγελία, τις νέες ιδέες, την "αντιπληροφόρηση, ενώ ενίοτε μπορούν να προφυλάξουν από την από- ή παρα-πληροφόρηση.\nΗ πληροφόρηση ωστόσο θα μείνει στη δικαιοδοσία των μεγάλων συγκροτημάτων. και αυτό επειδή έχουν κεφάλαια, άρα μπορούν να απασχολούν επαγγελματίες δημοσιογράφους.\nΕχει εκ μέρους των μπλογκς υπερτονιστεί ο ρόλος τους ως φορείς πληροφόρησης, ενώ κάλλιστα μπορεί να είναι αξιόλογοι φορείς κριτικής.\nΧωρίς θεωρητικολογίες περί ρόλου μέσων νέας εποχής , ας δούμε το εδώ μπλογκ:\nΣχολιάζει ειδήσεις - και σχολιάζουμε ειδήσεις - που στην συντριπτική τους πλειοψηφία έρχονται από τα μεγάλα δημοσιογραφικά συγκροτήματα, εγχώρια και διεθνή. Διαφορετικά δεν γίνεται….\nΕνας μπλογκερ π.χ στη γάζα θα μπορούσε τον καιρό της επίθεσης να μας αναφέρει την ατμόσφαιρα, τα συναισθήματα, τις εντυπώσεις του. Σπάνια θα μας ανέφερε γεγονότα, και αυτό μόνο εάν συνέβαιναν στην περίμετρο της γειτονιάς του. Δεν θα μπορούσε να αναφέρει π.χ. ημερήσιο αριθμό νεκρών και τραυματιών, τόπους χτυπημάτων, είδη χτυπημάτων, σχέδια επιθέσεων, είδη όπλων , δηλώσεις επιτελείων ένθεν και ένθεν, προβλήματα του συνολικού πληθυσμού, προβλήματα δυσλειτουργίας υποδομών λόγω χτυπημάτων, προβλήματα φίλιων δυνάμεων που θα προσπαθούσαν ν α συνδράμουν κλπ κλπ\n. Γιαυτά θα χρειαζόταν ο επαγγελματίας της ενημέρωσης ο οποίος λειτουργεί σε δυο επίπεδα: Αφενός συγκεντρώνει τις πληροφορίες, αφετέρου τις αξιολογεί και τις αρθρώνει , μετατρέποντας αυτό το σύμπαν άτακτης ροής πληροφοριών σε συγκροτημένη κατανοητή πραγματικότητα – κατανοητή στις προεκτάσεις, τα αποτελέσματα, τις αιτίες, τις προοπτικές της.\nΑλλά αυτός ο επαγγελματίας , πρέπει να ζήσει, όπως και ο άλλος για παράδειγμα που είναι στο Αφγανιστάν , όπως και ο ..παράλλος που παρακολουθεί την σύνοδο κορυφής, η ο εδώ που παρακολουθεί την συνέντευξη του τάδε υπουργού η τη συνεδρίαση της Βουλής, η την ΝΔ , μαθαίνει πληροφορίες και επί αυτών εμείς σχολιάζουμε.\nΑυτούς κάποιος πρέπει να τον πληρώσει, κάτι που μόνο τα επαγγελματικώς αρθρωμένα συγκροτήματα μπορούν\nΕίναι τόσο απλό, ακόμα και για τη νέα εποχή του ιντερνέτ\nFactorx 27/03/2009 01:16:20\n@τρια πουλακια καθονταν:\n1. Αυτα που λές μας τα δίνουν χιλιάδες μέσα ενημέρωσης στον κόσμο και το ΑΠΕ στην Ελλάδα. Το Βημα, το ΑΠΕ, και όλα τα άλλα μέσα που έκθειάζεις, με τους επαγγελματίες δημοσιογραφους και τα πολλά λεφτά, μπορουν να γράψουν για τον Βαρδινογιάννη, τον Κόκκαλη και τα ομόλογα (για παράδειγμα);\n2. Κανεις δεν είπε οτι τα μπλογκς ή η ανεξάρτητη ηλεκτρονικη δημοσιογραφία θα κλείσει τα άλλα μήντια. θα συνυπαρχουν. Αλλά απο την στιγμή που τα μπλογκς μπορουν να σπανε το "αποκλειστικό" και το ρουλεμάν (έχετε βολευτεί ε;) στην πληροφόρηση, το παιχνιδι τελείωσε\n3. Εισαι άδικος μαζί μας. Να μην καθισω να απαριθμω τα αποκλειστικά που ειχαμε (κι αυτα που το επισημαναμε κι αυτό οχι που δεν είπαμε ,επειδή το θεωρω ανούσιο. Έπίσης και η ανάλυση χρειάζεται πληροφορίες, για ειναι σωστή και αντικειμενική. Αν γράφαμε στα κουτουρού δεν θα μας διάβαζε κανένας. Investigate Joyrnalism σου λέει τίποτα, ή να το μετφράσω; Εκτος πια αν θεωρείς αποκλειστικό αυτα που λέει ο Ταρζαν ή ο καινούργιος ανταγωνιστής του\n4. Ποιος σου είπε οτι θα μείνουμε σε αυτό το επίπεδο;\nτρια πουλακια καθονταν 27/03/2009 01:27:42\n1) δεν ειμαι αδικος μαζι σας. ειστε απο τα ελάχιστα μπλογκς που βγαζετε ενιοτε αποκλειστικα (ονομα και πραμα) χωρίς να ονομαζετε αποκλειστικά το μικροκουτσομπολιο στο οποίο έχουν εθιστεί πολλα μπλογκς -δυστυχώς επαγγελματιών δημοσιογραφων.\n2) σαφως θα συνυπάρχουν. αυτο είπα. Η οιηση του τίτλου με κέντρισε .\n3)αναμενω και προσμένω στις προοδους σας\nΥΓ: κατω τα χερια απο το ρουλεμαν. πιανει ανοιξη και στη βαλαωρίτου εχει καλό καφε!!!(χαχαχα)\nOrestios 27/03/2009 01:28:24\nΤελειώνουν οι φυλλάδες, ακούμε τον επιθανάτιο ρόγχο τους. Τέρμα τα φράγκα.\nΚαιρός να σωθεί κανένα δεντράκι, γιατί από τους δήθεν οικολόγους μόνο τζάμπα χαρτί στις χωματερές είχαμε..\nFactorx 27/03/2009 01:28:41\n@6 "Να μάθουν οι διαφημιστικές να πληρώνουν. Μάλιστα, online έχεις καλύτερο έλεγχο για το ποιος, τι, που, πόσο είδε, από πού ήρθε κ.ο.κ."\nΠολύ σωστό. Ποιος ελέγχει τα free press. Ενω όλα τα στοιχεία για τις ιστοσελίδες ειναι διαθέσιμα.\nFactorx 27/03/2009 01:30:02\nΓειά σας από Γερμανία 27/03/2009 02:43:09\nΑυτό που μου κάνει τη μεγαλύτερη εντύπωση είναι το με πόση επιμονή υποκρίνονται οι bloggers ότι το μέσο που χρησιμοποιούν τους ανήκει. Ότι δηλαδή δεν είναι φιλοξενούμενοι της Google και του Wordpress.\nΕπίσης κάτι άλλο που μου κάνει εντύπωση είναι ότι κανένα ελληνικό blog δε σέβεται τους όρους χρήσης του παρόχου. Και να φανταστεί κανείς ότι τα περισσότερα υποτίθεται ότι ασκούν κριτική εναντίον της διαφθοράς και της παρανομιας που καταστρεφει τον τόπο.\napostolos34s 27/03/2009 03:15:51\nΑνέκαθεν με εκνεύριζε να συγχέει κάποιος/οι τους ευσεβείς του/τους πόθους με τα γεγονότα, τα δεδομένα και να προδιαγράφει το μέλλον.\nΚρατήστε κανένα μικρό καλάθι αδέλφια.\nΕγώ είχα γράψει παλαιότερα (σ.σ. το παραθέτω αυτούσιο στο τέλος) το κείμενο «Αφήστε τους νεκρούς να προχωρούν» * (14 Ιανουαρίου 2009) όπου λίγο πολύ εξηγούσα με στοιχεία για ποιο λόγο η ελληνική καθεστηκυία δημοσιογραφία και ιδιοκτησία των μήντια, είναι "τελειωμένη", συμπληρώνοντας ότι το μέλλον είναι στο διαδίκτυο. Άλλο όμως αυτό και άλλο "σύντροφοι" να φαντασιώνεστε την επικράτηση της ουτοπίας: Ότι τα blogs ή αλά bloging δημοσιογραφία θα επικρατήσουν της επαγγελματικής δημοσιογραφίας.\nΌσο και αν σέβομαι τις απόψεις του Factor X, λαθεύει ή τουλάχιστον δεν ακουμπάει το θέμα που κάνει "τζιζ". Τα χρήματα, τα έξοδα, τα κόστη. Όλοι μας κάποια δουλειά κάνουμε για να ζήσουμε, για να πληρώσουμε τους λογαριασμούς μας, επομένως η οποία μελλοντική μηντιακή ιστοσελίδα πρέπει να έχει έσοδα, δηλαδή διαφημίσεις.\nΦάκτορα, προφανέστατα το antinews.gr είναι ένα όμορφο χόμπυ για σένα και ζεις από κάτι άλλο, γιατί δεν βλέπω πως αυτή η εξαιρετική και φιλόξενη ιστοσελίδα σου δίνει τη δυνατότητα να καλύπτεις τα έξοδα σου.\nΕπίσης, φαίνεται να έχουμε λησμονήσει ή να κάνουμε πως το ξεχνάμε πως τα blogs είναι ημερολόγια. Από πότε αδέλφια ένα ή πολλά ημερολόγια που ο καθείς γράφει τα σχόλιά του είναι πλήρης ενημέρωση; Σαφώς και "βγάζουν" θέματα και μάλιστα τρανταχτά τα blogs - όπως θέματα "βγάζουν" και οι επιστολές αναγνωστών στις εφημερίδες και τα περιοδικά, δεν σημαίνει όμως ότι ένας σχολιαστής είναι και ρεπόρτερ, πως είναι επαγγελματίας γραφιάς - τον οποίο άριστα προσδιόρισε ο "τρια πουλακια καθονταν" (....Αφενός συγκεντρώνει τις πληροφορίες, αφετέρου τις αξιολογεί και τις αρθρώνει , μετατρέποντας αυτό το σύμπαν άτακτης ροής πληροφοριών σε συγκροτημένη κατανοητή πραγματικότητα – κατανοητή στις προεκτάσεις, τα αποτελέσματα, τις αιτίες, τις προοπτικές της....).\nΤουτέστιν αδέλφια, το μέλλον είναι διαδικτυακές ενημερωτικές ιστοσελίδες, με καλά και "ζωντανά" κείμενα (ρεπορτάζ, έρευνες, άρθρα), με καλαίσθητα και λειτουργικά "τεμπλέιτ", ώστε να ελκύουν καλές, ακριβές διαφημίσεις που θα τους επιτρέψουν να ζουν και γιατί όχι να ακμάζουν.\nΚατ' αναλογία κάτι παρόμοιο θα συμβεί και με τα έντυπα (εφημερίδες και περιοδικά). Θα ζήσουν μόνο εκείνα που θα καλύπτουν ανάγκες (υπαρκτές), δηλαδή θα έχουν κοινό που θα νιώθει την ανάγκη να τα διαβάσει. Εννοείται ότι στο μέλλον θα μπει λουκέτο στο σημερινό πολύχρωμο καρκατσουλιό των δεκάδων ημερήσιων εφημερίδων (σ.σ. άκου 13 αθλητικές εφημερίδες!) και των ακόμη περισσότερων περιοδικών-κινητών σουπερ μάρκετ.\nΕιδικά ο χώρος των free press και του ειδικού τύπου έχει πολύ μέλλον. Στη τελική η μαγικές λέξεις για τα έντυπα είναι η στόχευση και η εξειδίκευση. Ακόμη και τα free Press που θα επιβιώσουν και θα ακμάσουν πρέπει να έχουν ένα δικό τους concept, μια ταυτότητα, ένα χαρακτήρα. Εφημερίδες τύπου City Press, Free Sunday, δηλαδή multi-μικρογραφίες των σημερινών ημερήσιων και κυριακάτικων εφημερίδων με κείμενα-σεντόνια και συνεντεύξεις-γλύψιμο των γνωστών "πεθαμένων" πολιτικών, επιχειρηματίων και καλλιτεχνών, δεν βλέπω να έχουν ζωή.\nΑντιθέτως έντυπα τύπου LIFO με εξαιρετικά κείμενα και δική τους φιλοσοφία, έχουν μέλλον και μπορούν να κυριαρχήσουν.\nΣε όλα αυτά όμως ο καθοριστικός παράγοντας είναι η ΔΙΑΦΗΜΙΣΗ. Από την στιγμή που κυριαρχεί πια η τάση ΔΕΝ ΠΛΗΡΩΝΩ για πληροφόρηση, μουσική και κινηματογράφο (download και ξερό ψωμί), η μόνη διέξοδος για τα media σε διαδίκτυο και στο χαρτί, θα είναι η διαφήμιση, εφόσον φυσικά έχουν κοινό που ενδιαφέρει το "δικτατορικό" δίδυμο διαφημιστές-διαφημιζόμενοι, δηλαδή την εξής μια "αυτοκράτειρα", την ΑΓΟΡΑ.\n(*) «Αφήστε τους νεκρούς να προχωρούν»\nΑυτό που συνηθίζουμε να λέμε «Επιχειρηματίες των ΜΜΕ», είναι στη πλειοψηφία τους, μεταπράτες, μεσολαβητές και «μπροστινοί». Στη καλύτερη περίπτωση, αντιπρόσωποι ξένων πολυεθνικών ή αλλοδαπών κέντρων εξουσίας. Στη χειρότερη, frontmen πολιτικών (παλιών και νέων) τζακιών και μεγάλων ομίλων. Ικανοί «πλυντηριάδες» που εργάζονται για το παντεσπάνι τους και που ακόμη νομίζουν ότι στο «χωριό Ελλάδα» έχει ακόμη σημασία ποιος έχει εφημερίδα, ραδιόφωνο και τηλεόραση.\nΥποτίθεται ότι όλα γίνονται για την κρίσιμη μάζα, το σφριγηλό (εμπορικά) νεανικό κοινό και τους μεσοαστούς που έχουν εισόδημα, καλές δουλειές και επιρροή στη κοινωνία. Καλά πλάκα κάνουμε; Βρείτε μου ένα γνωστό σας 16αρη, 18αρη που να έχει δει το τελευταίο εξάμηνο κάποια εκπομπή ή δελτίο ειδήσεων τηλεοπτικού αστέρα και μετά ελάτε να μου τρυπήσετε τη μύτη. Υποδείξτε μου πόσους 35αρηδες, 45αρηδες ξέρετε από αυτούς που, είτε για να τα βγάλουν πέρα, είτε για να μεγαλώσουν τον πλούτο τους, πηγαίνουν συστηματικό στο περίπτερο για να αγοράσουν εφημερίδα -ειδικά τις καθημερινές. Δεν το λέω άλλωστε εγώ, αλλά οι ειδικοί (ημεδαποί και αλλοδαποί).\nΣτις ΗΠΑ - που όπως λένε «μόνο αν δεν σε ενδιαφέρει τι θα γίνει στη χώρα σου σε 10 χρόνια, δεν σε νοιάζει τι γίνεται τώρα στην Αμερική» - για πρώτη φορά στην ιστορία των μετρήσεων, το Ιντερνέτ ξεπέρασε τις εφημερίδες ως πηγή ενημέρωσης, ενώ σταθερά διαβρώνεται και η τηλεόραση -κυρίως στα νεανικά κοινά- που πάντως παραμένει πρώτη. Σύμφωνα εξάλλου με την τελευταία έρευνα του Κέντρου Ερευνάς Pew, το 40% του κοινού των ΗΠΑ προτιμά το Διαδίκτυο για την ενημέρωσή του σε σχέση με εσωτερικά και διεθνή θέματα και μόνο το 35% τις εφημερίδες.\nΤον περασμένο Μάιο, ο ισχυρότερος ίσως άνδρας των media στον κόσμο, ο Ρούπερτ Μέρντοχ, δήλωσε ευθαρσώς στη διάρκεια διάσκεψης με θέμα «Όλα Ψηφιακά» που οργανώθηκε από την Wall Street Journal στις ΗΠΑ, ότι οι έντυπες εφημερίδες πεθαίνουν. Ο Αυστραλός μεγιστάνας, ιδιοκτήτης της News Corporation δήλωσε επίσης πως οι έντυπες εφημερίδες αντιμετωπίζουν ολοένα και μεγαλύτερο πρόβλημα από τον ανταγωνισμό του Internet και των free-press εντύπων, επισημαίνοντας ότι μόνο το τελευταίο εξάμηνο ο μέσος όρος των διαφημίσεων στις αμερικανικές εφημερίδες έπεσε από 10% έως 30%. «Μέσα σε πέντε ή δέκα χρόνια, δεν θα είναι πια οικονομικά βιώσιμο να τυπώνονται», τόνισε χαρακτηριστικά.\nΣτην ημεδαπή τώρα, ο «γκουρού» της TV «καρακατσουλιό», ο ισχυρός ανήρ του STAR CHANNEL Σταμάτης Μαλέλης, όχι γιατί τον έπιασε κρίση συνειδήσεως, μας είπε ορθά-κοφτά μιλώντας στους «Φακέλους» του Παπαχελά, κάτι ανάλογο με το «Γιώργο χάσαμε» - προφανώς επειδή θέλει τώρα να μπει και στην Βουλή με το ΠΑΣΟΚ. Ο άνθρωπος που «άνοιξε» τα παράθυρα στην ελληνική τηλεόραση και μετά μας πήρε και μας σήκωσε όλους, δημοσιογράφους και πολιτικούς, δήλωσε: «Μας ενδιαφέρει μόνον η πρωτιά, άρα ο σκοπός αγιάζει τα μέσα!». Για να διαπιστώσει στη συνέχεια ότι «τραβήξαμε μεγάλες ηλικίες χαμηλής μόρφωσης και διώξαμε τις νεότερες. Και τώρα είμαστε όμηροι αυτής της ομάδας που δημιουργήσαμε».\nΓι’ αυτό σας λέω. Όλη αυτή η συζήτηση για το ποιος αγόρασε και ποιος πούλησε στα εγχώρια media, μου θυμίζει λίγο εκείνο τον διάλογο που είχε ο Στάλιν, όταν οι επιτελείς του μπήκαν κάθιδροι στο γραφείο του το ‘41 για να του ανακοινώσουν ότι οι Γερμανοί προελαύνουν και πλησιάζουν τη Μόσχα. Και εκείνος χαμογελώντας είπε:\n«Αφήστε τους νεκρούς να προχωρούν»….\napostolos34s 27/03/2009 04:55:11\nΣε δικαιώνει και το άρθρο του "Βήματος" που μνημονεύει στο αρχικό post ο Factor X. Διαβάζω σχετικά:\n« Καλή δημοσιογραφία σε χαμηλή τιμή δεν μπορεί να υπάρξει» δηλώνει κατηγορηματικά ο Μπιλ Κέλερ, διευθυντής των «Νew Υork Τimes». Και εξηγεί: « Δεν θα βρείτε πολλούς blοggers που θα ανοίξουν γραφείο ανταποκριτή στη Βαγδάτη».\nΤο πνεύμα του Μάη 27/03/2009 06:30:09\nΚαι τι να το κάνεις το γραφείο στη Βαγδάτη την ώρα που είσαι "ενσωματωμένος" στη στρατιωτική μηχανή και υποχρεωμένος να μεταφέρεις μόνο προπαγανδιστικά σκουπίδια, απλά "παίζοντας" στην τιβί τον ...δημοσιογράφο, προς τέρψιν των ζωντανών με τα ποπ-κορν στους καναπέδες? Αν κάποιος μάλιστα επιχειρήσει να κάνει κάτι διαφορετικό περνάει στις "παράπλευρες" απώλειες.\nΑφού το ρόλο δήθεν του δημοσιογράφου τον έχουν οι πράκτορες των υπηρεσιών που οργώνουν το έδαφος της σύγκρουσης προετοιμάζοντας τις επόμενες επιθέσεις. Οι πράκτορες επί του πεδιου κινούνται είτε ως δημοσιγράφοι, είτε ως μέλη ΜΚΟ, που ειναι οργανώσεις βιτρίνας για τις υπηρεσίες και στρατολογούν αφελείς.\nΓνωμιστής 27/03/2009 08:32:48\nΤο θέμα είναι απλό για τους bloggers.\nΥπάρχουν αυτοί που τολμούν κι εκτίθενται επώνυμα εκφράζοντας την άποψή τους, πιστεύοντας στην ανεξάρτητη ενημέρωση.\nΕκείνοι που το κάνουν από χομπυ.\nΕκείνοι που έχουν "κάτι" να πουν.\nΕκείνοι που ΔΕΝ λένε τίποτα, αλλά νομίζουν πως λένε.\nΕκείνοι που θέλουν να παίξουν "παιχνίδια" με ημερομηνία λήξης για τα μικροσυμφεροντάκια τους.\nΕκείνοι που πιστεύουν στην "διαδραστική" ενημέρωση κι επικοινωνία.\nΤον κύριο ρόλο όμως τον κρατούν οι σχολιαστές...\nΠολλά γερά,αλλά και πολλά.....σάπια.\nαντί 27/03/2009 09:34:34\nΗ μεγαλύτερη ίσως δύναμη των blogs, δεν είναι ότι μπορούν να κάνουν ρεπορτάζ απλοί πολίτες και να σχολιάζουν γεγονότα. Και αυτό φυσικά μπορεί να δώσει πολλές φορές πληροφορία, αλλά αυτό που κάνει το διαδίκτυο να ξεχωρίζει, είναι η δυνατότητα ανθρώπων που έχουν την εσωτερική πληροφόρηση να την διαδώσουν χωρίς να εξαρτώνται από τον εκδότη.\nΑπό όσους φίλους δημοσιογράφους έχω, έχω μάθει παρασκηνιακές πληροφορίες τις οποίες όλοι γνωρίζουν, αλλά κανείς δεν τολμά να γράψει. Ειδικά σε ένα ανώνυμο blog, παρόλο που μπορούν να γραφούν και ανακρίβειες, αυτά μπορούν να γραφούν και ο καθένας μπορεί να κρίνει την ορθότητά τους ή όχι, αφού άμεσα θα υπάρξει αντίλογος από τους διαφονούντες.\nosaperas 27/03/2009 09:46:35\nέχεις δίκιο.Δύο παρατηρήσεις.\n1. Ελάχιστοι είναι οι δημοσιογράφοι σήμερα οι οποίοι "δίνουν" κάτι σε μπλογκς επειδή δεν μπορούν να το γράψουν στο μέσον που εργάζονται. Έχουν συμβιβασθεί με την ιδέα της εξυπηρέτησης των συμφερόντων του εργοδότη.\n2. Οι εργαζόμενοι σε διάφορους χώρους όπου μπορεί να "βγει θέμα" σπεύδουν να το στείλουν στα μπλογκσ επειδή γνωρίζουν ότι κατα 100% θα το δουν "ανεβασμένο" σε αντίθεση με τις εφημερίδες όπου κατά 90% θα το αγνοήσουν. Μέσα από τα μπλογκς χιλιάδες πολίτες μας έχουν γίνει "ρεπόρτερσ".\nMayri Trypa 27/03/2009 09:52:32\n"Μου αρέσει να παίρνω την εφημερίδα μου και να πηγαίνω στο αγαπημένο μου καφέ, να την διαβάζω και να γίνεται η όποια άξια (μα σπάνια πια) θεματολογία της, θέμα κουβέντας και διαλόγου με τους φίλους μου".\nΧρησιμοποιώ σε καθημερινή βάση διάφορα blogs για την πληροφόρηση και την ενημέρωση μου. Επίσης ο υπολογιστής και η σύνδεση μου με το internet είναι ένα ουσιαστικό εργαλείο για την εργασία μου.\nΠαρόλα αυτά αγοράζω κάποιες συγκεκριμένες μέρες τις εβδομάδας εφημερίδες. Σκέφτομαι λοιπον τα παρακάτω.\nΗ ίδια η εφημερίδα, όπως και το βιβλίο έχουν μια διάσταση πολύ σημαντική. Εκείνη του απτού. Της αίσθησης της αφής. Όλες οι αισθήσεις είναι σημαντικές. Η Αφή απο την μεριά της είναι εκείνη που περισσότερο από τις άλλες μας τοποθετεί στον χώρο και στον χρόνο των σχημάτων. Της γεωμετρίας. Του όγκου. Των διαστάσεων.ΤΗΣ ΜΕΤΡΗΣΗΣ. Της χρησιμότητας και της δεξιότητας των χεριών σαν εργαλεία στο δρόμο του αυτοπροσδιορισμού και της αυτοσυνείδησης. (όπως και το μαγείρεμα)\nΑυτά τα τελευταία , ο αυτοπροσδιορισμός και η αυτοσυνείδηση, είναι από τους δρόμους που βοηθούν τον άνθρωπο στο να γνωρίζει ποιός είναι που στέκεται. Τον εισάγουν στον δημόσιο βίο.\nΟ δημόσιος βίος δεν είναι απλά η συμμετοχή μας στα κοινά. Είναι για παράδειγμα, η βόλτα μας στον δρόμο, ο καφές που θα μοιραστούμε με τους φίλους μας η μόνοι κ.ο.κ.\nΧωρίς να αμφισβητώ την σημαντικότητα των blog, ειδικά όπως αυτό του antinews αλλά και άλλων, θέλω να δώσετε τήν προσοχή σας σε κάτι πολύ σημαντικό και που σχετίζεται με τα παραπάνω.\nΌσο περισσότερο ο σύγχρονος άνθρωπος αποσύρεται από τον "ΔΗΜΟΣΙΟ ΒΙΟ" και παραδίδει τον εαυτό του στο αχανές του Κυβερνοχώρου, τόσο περισσότερο οι δυνάμεις που ιδιοποιήθηκαν στην ιστορική του εξέλιξη, από την αρχαία εποχή της σύλληψης της έννοιας του ΔΗΜΟΣΙΟΥ, τόσο θα καταλαμβάνεται από κάθε τι και κάθε έναν, που θα λειτουργούν στη παραπέρα κατάπτωση μιας αρρωστημένης έννοιας της Δημοκρατίας. Όπως σε μια φιλήσυχη γειτονιά, που οι δρόμοι της σταδιακά καταλαμβάνονται από τον πολιτισμό των αυτοκινήτων, κακοποιών στοιχείων, αγνώστων και που τα παιδιά της πλέον κοινωνικοποιούνται είτε στον περιορισμένο χώρο του σχολείου, είτε στον περιορισμένο χώρο του δωματίου τους.\nΟ "μοντερνισμός" μας στέρησε την έννοια του πολιτικού καφενείου και της πολιτικής αντιπαράθεσης, μιας τόσο ζωντανής καθημερινής ζωής του Έλληνα και της αυτοσυνειδησίας του. Τα άφησε όλα στους "Ειδικούς". Ο "μεταμοντερνισμός" θα μας αφήσει ακόμα περισσότερο ανάπηρους στον καναπέ μας η στον υπολογιστή μας.\nΕπώνυμος 27/03/2009 09:56:39\nΝομίζω ότι αυτό που κάνει τα blogs να ξεχωρίζουν είναι η εντιμότητά τους. Μπορεί να διαφωνούμε πολλές φορές, αλλά ξέρουμε ότι είναι η έντιμη άποψη του άλλου αυτό που βγαίνει. Όχι ότι δεν υπάρχουν και τα φρούτα και οι συκοφάντες, υπάρχουν, αλλά το μπλογκ πρέπει να είναι αξιόπιστο για να επιβιώσει, δεν είναι εξ ορισμού αξιόπιστο επειδή τυχαίνει να έχει πίσω του τη φίρμα "Νέα", "Βήμα" ή "Καθημερινή".\nΤο μπλογκ έχει και ένα άλλο πλεονέκτημα: Δεν χρειάζεται κεφάλαια. Το ξεκινάς έτσι, για πλάκα. Επειδή απλώς έχεις απηυδίσει. Και έχει και ένα άλλο πλεονέκτημα: αξιοποιεί τις υπάρχουνσες πληροφορίες ανάλογα με τη νοημοσύνη και την κριτική ικανότητα του ιδιοκτήτη του και των σχολιαστών του. ΟΧΙ ανάλογα με τα συμφέροντα του μεγαλοεκδότη που βρίσκεται από πίσω. Κάποιος είχε πει ότι το 95% των πληροφοριών που χρειαζόμαστε είναι διαθέσιμο και μόνον το 5% είναι διαβαθμισμένο - απόρρητο. Όμως ο κατεστημένος τύπος άλλες πληροφορίες τις θάβει, άλλες τις υπερτονίζει, άλλες τις διαστρεβλώνει. Και το κάνει επειδή ο κόσμος δεν έχει άλλη επιλογή και επειδή οι διαθέσιμες επιλογές είναι δεδομένες.\nΑυτό είναι που άλλαξε με τα μπλογκς. Τώρα πια είμαι κι εγώ δημοσιογράφος, είμαι κι εγώ συνδιαμορφωτής άποψης, του δημόσιου λόγου. Δεν έχω ανάγκη τον εκδότη, ούτε καν τον ιδιοκτήτη δημοφιλούς μπλογκ, γιατί αν δεν τα βρίσκουμε πάω και ανοίγω το δικό μου και όλο και κάποιοι θα με διαβάσουν τελικά. Και θα με διαβάσουν μόνον αν αξίζει να με διαβάσουν. Υπάρχει δηλαδή μια μορφή "αξιοκρατίας" στα μπλογκς. Αν δεν ενδιαφέρεις, δεν διαβάζεις.\nΠόσες φορές έχω μπει αλήθεια στο zougla,gr; Μία δύο από περιέργεια. Δεν βρίσκω κάτι να κάνω εκεί. Αντιθέτως, το antinews με έχει κερδίσει όχι μόνον γιατί μπορώ και γράφω, αλλά πρωταρχικά γιατί διαβάζω ενδιαφέροντα πράγματα. Και γράφω γιατί έχω να σχολιάσω πάνω σε ενδιαφέροντα πράγματα. Αν σταματήσει αυτό να υπάρχει, θα σταματήσω να έρχομαι. Απλά πράγματα. Θα πάω κάπου αλλού. Θα υπάρχει αυτό το κάπου αλλού. Ήδη υπάρχει, απλώς προς το παρόν μένω εδώ γιατί εδώ το βρίσκω πιο ενδιαφέρον, καλύτερο. Και πρέπει να παραμείνει τέτοιο για να συνεχίσω να έρχομαι.\nΔεν φοβάμαι την αγορά ούτε την οικονομική εξουσία της διαφήμισης, που αναπόφευκτα θα έρθει κάποια στιγμή, διότι δεν υπάρχει δυνατότητα να δεσμεύσεις τον αναγνώστη, όπως τον δεσμεύει το ολιγοπώλιο της πληροφορίας της κατεστημένης δημοσιογραφίας. Η αγορά θα έχει πολύ λιγότερη εξουσία πάνω στα μπλογκς, ακόμη και όταν έρθει η διαφήμιση αύριο, γιατί θα πρέπει να παραμείνεις αξιόπιστος για να κρατήσεις το αναγνωστικό κοινό. Αν σταματήσεις να είσαι αξιόπιστος, τότε θα σβήσεις. Είπαμε, υπάρχει αξιοκρατία. Επίσης, το μπλογκ θέλει πολύ λιγότερα χρήματα για να συντηρηθεί. Δεν θέλει κτίρια, προσωπικό, λογιστήριο, διανομείς. Θέλει απλώς να ευημερεί ο ιδιοκτήτης του. Αυτό μπορεί να γίνει είτε μέσω της διαφήμισης, είτε μέσω μιας άλλης δουλειάς που θα έχει ο μπλογκερ. Πάντως δεν θέλει τον ισχυρό μεγαλοεκδότη από πίσω.\nΦοβάμαι όμως τον έλεγχο που ανέφερε κάποιος φίλος παραπάνω. Βρισκόμαστε "επί αμερικανικού εδάφους", αν και όχι όλοι, με "χιλιάδες να ψάχνουν πώς θα μας αστυνομεύσουν". Αυτό ήδη διαφαίνεται και θα ενταθεί στο μέλλον. Το κακό είναι ότι το Internet μέσω της IP διεύθυνσης δίνει μεγάλες δυνατότητες αστυνόμευσης. Τότε "έσεται η εσχάτη πλάνη χείρων της πρώτης". Πρέπει ήδη να προετοιμαζόμαστε για αυτή την επίθεση στην ελευθερία μας και να έχουμε διαρκώς εναλλακτικές στο μυαλό μας.\nΕπώνυμος 27/03/2009 10:05:15\nΠΟΡΤΑ ΠΟΡΤΑ 27/03/2009 10:20:26\nΑυριανιστής 27/03/2009 10:33:04\nΣυγχαρητήρια σύντροφοι, το μέσο επίπεδο συνολικά αυτής της δημοσίευσης (από την εναρκτήρια του Φάκτορα μέχρι το τελευταίο σχόλιο) είναι μακράν ό,τι υψηλότερο έχω δει στο παρόν blog, ενάμισι χρόνο τώρα που το παρακολουθώ.\nΔεν έχω φυσικά τίποτε παραπάνω να προσθέσω στις αναλύσεις σας, απλώς θα αναφέρω ένα ποταπό "τεχνικό" θέμα εις επίρρωσιν των όσων έγραψε ο Φάκτωρ. Λοιπόν, ακόμα και στα παγκόσμιας εμβέλειας εξειδικευμένα έντυπα έχει ήδη ξεκινήσει η εποχή χωρίς χαρτί. Φαντάζομαι ότι όλοι ξέρετε το αμερικάνικο παγκόσμιας κυκλοφορίας περιοδικό PC Magazine, ένα από τα δύο μεγαλύτερα (και μακροβιότερα) "μαζικής κατανάλωσης" περιοδικά πληροφορικής στον πλανήτη, με πολλές τοπικές εκδόσεις σε διάφορες χώρες. Αυτό το περιοδικό λοιπόν, το Δεκέμβριο έκανε την τελευταία έντυπη έκδοσή του -συλλεκτική πλέον- και από τον επόμενο μήνα το γύρισε αποκλειστικά σε ηλεκτρονική μορφή, χωρίς να αλλάξει τη μορφοποίηση ή τα περιεχόμενά του. Είναι οι πανομοιότυπες σελίδες, απλώς λείπει το απτό μέσο (χαρτί). Μπορεί βέβαια να μην έχει την παράδοση αιώνων που έχουν οι κατεστημένες εφημερίδες, αλλά ακόμα και αυτό, στο χώρο του, νομίζω ότι κάτι σηματοδοτεί.\nΤο ενδιαφέρον είναι το εξής: όταν το περιοδικό κυκλοφορούσε έντυπο, ήταν γύρω στις 100 σελίδες κάθε τεύχος. Πλέον "μετράει" γύρω στις 45-47 σελίδες. Εκ των οποίων, μόνο 2 (!) είναι διαφημίσεις. Στο προηγούμενο τεύχος, δεν είχε καν... οπισθόφυλλο (=διαφήμιση), και νόμισα ότι το αρχείο είχε κατέβει χαλασμένο!\nDecay 27/03/2009 10:34:11\nMOMBASA (Reuters) - A man wanted by an international tribunal in the Hague on suspicion of committing war crimes in the former Yugoslavia has been arrested in Kenya, police said.\nPolice declined to give the suspect's name but said he had been arrested in the seaside resort city of Mombasa.\n"He is wanted by the ICC (International Criminal Court) tribunal over war crimes committed in the former Yugoslavia," a police officer who did not want to be named told Reuters.\n"He's been a wanted man for a long time and the arrest was made after thorough investigations by security agents," the officer said, late on Thursday.\n(Reporting by Celestine Achieng; writing by Helen Nyambura-Mwaura; editing by Michael Roddy)\nτρια πουλακια καθονταν 27/03/2009 10:37:18\n"Από όσους φίλους δημοσιογράφους έχω, έχω μάθει παρασκηνιακές πληροφορίες τις οποίες όλοι γνωρίζουν, αλλά κανείς δεν τολμά να γράψει"\nΑπορία: και γιατί δεν τα στέλνουν στα μπλογκς? και γιατί ο ίδιος αυτά που μαθαινεις δεν μας τα λες εδω?\nαπλούστατα. γιατί δεν ειναι σκανδαλα η δεν είναι τεκμηριωμένα σκανδαλα. Ο κοσμος έχει μια υπεραπλουστευμένη και μυθοποιημένη αντίληψη περί των συμφερόντων. Νομίζει ότι απο το μόνο που περιστοιχιζόμαστε είναι απο σκάνδαλα. και έτσι να είναι, είναι επίσης γεγονός η δυσκολη η τεκμηριωσή τους.Γιαυτό δεν βγαίνουν.\nΠάντως όσα σκάνδαλα βγήκαν, βγήκαν απο την κατεστημενη δημοσιογραφια και οχι απο τα μπλογκς. τα μπλογκς συνήθως κουτσομπολια επι προσωπικου βγαζουν(δεν αναφερομαι στο εδω)\n-τέλος πέραν των σκανδάλων υπάρχει η ατοφια καθημερινή ενημερωση.σε αυτη αναφερομουν\nΠροβοκατωρ. 27/03/2009 10:40:28\nΕγω,μπορω να αισθανομαι ικανοποιημενος,γιατι το ειχα γραψει εδω και παρα πολυ καιρο,οτι παπαλα οι εφημεριδες.\nΤο ειχα στειλει μαλιστα και με μηνυμα και σε καποιο εντυπο,δε θυμαμαι τωρα ποιο.\nΜετα τα CD και DVD,ηλθε και η σειρα του χαρτιου.\nΚαι νομιμα αυτη τη φορα.\nΕκαστος,κατα τα εργα του.\nαλλενάκι 27/03/2009 10:43:35\nΤα πρωτογενή σημαντικά κοινωνικά γεγονότα που βλέπουν το φως της ημέρας πρώτα από τα μπλογκ είναι πλέον πάρα πολλά.\nΓια τη Γάζα ενημερωθήκαμε μόνο από τα μπλογκ, για τον Αλέξη επίσης, για τον Τενέζο που είναι το επείγον θέμα που τρέχει αυτές τις μέρες. Τα συμβατικά μέσα ΑΒΑΒΑ.\nΜετά από 5-15 μέρες ότι εμφανίστηκε στα μπλογκ θα το αναπαράξουν και οι εφημερίδες/τα κανάλια. Αν η λαϊκοφυλλάδα/το μεσημεριανό είναι ξεδιάντροπα, η είδηση που ΒΟΥΤΗΞΕ από το μπλογκ θα γίνει και αποκλειστικό της πρωτοσέλιδο/θέμα, χωρίς προσχήματα. Αν το κατεστημένο μέσο θέλει να το παίζει κάπως πιο σοβαρό, θα την περάσει την είδηση πιο μετρημένα, χωρίς τυμπανοκρουσίες.\nΚάθε εφημερίδα/εκδότης/καναλάρχης αναπαράγει μόνο αυτά που προάγουν τα συμφέροντα του χρηματοδότη του, ή αυτού που ελπίζει ότι θα γίνει χρηματοδότης του και τον λιβανίζει από το πρωί μέχρι το βράδι Ή τον εκβιάζει έμμεσα με άλεκτα ύπουλα δημοσιεύματα κάτω από τη ζώνη, αναπαράγει επίσης αυτά που θα του φέρουν κρατική διαφήμιση. Ορισμένες φορές οι ειδήσεις στα κανάλια είναι σκέτες πληρωμένες διαφημίσεις της μίας ή της άλλης επιχείρησης, συνήθως προβάλλοντας την ευγενική τους δραστηριότητα ως χορηγών πολιτιστικών γεγονότων και ως εθνικών ευεργετών. Λειτουργεί αρνητικά για μένα π.χ. όταν βλέπω τους συντελεστές μιας θεατρικής παράστασης να μοστράρονται σε μια συνέντευξη και από πίσω ο τοίχος να γράφει βουλιφον ή κοντραφουρ. Ειδήσεις ή απόψεις αντίθετες ή επικίνδυνα κριτικές υποβαθμίζονται και πνίγονται.\nΕίναι δυνατόν να έχουμε αυταπάτες πια για την κατεστημένη συμβατική δημοσιογραφία; Είναι πολλά τα παραδείγματα άξιων και έντιμων επαγγελματιών που πίστευαν ότι κάνουν αντικειμενική δημοσιογραφία και μετά "ξύπνησαν" όταν τους πήραν το κεφάλι εξ αιτίας κάποιου ρεπορτάζ ή θέματος που ενόχλησε τον χρηματοδότη, τους διαφημιζόμενους, τον κουμπάρο του υπουργού, και την κουμπάρα του κουμπάρου.\ngreekpoliticalreview 27/03/2009 10:47:55\nΗ διαφορά εντοπίζεται στην ερμηνεία της είδησης.\nΑυτό είναι ουσιαστικά το επαναστατικό στην όλη υπόθεση καθώς και η δυνατότητα να διαδώσει κάποιος την διαφορετική ερμηνεία που δίνει. Ο 3πκ έχει δίκιο , η ειδησιογραφία και κοστίζει και είναι απαραίτητη αλλά πλέον έχασε το μονοπώλιο της ερμηνείας που είναι και το όπλο της διαμόρφωσης της άποψης της κοινής γνώμης. Κι επειδή δεν πιστεύω ότι μια πληροφορία από μόνη της (χωρίς να συνοδεύεται από την ερμηνεία του δημοσιογράφου) μπορεί να διαμορφώσει άποψη νομίζω ότι το μέλλον της δημοσιογραφίας του πολίτη βρίσκεται στην ερμηνεία της πληρωμένης ειδησιογραφίας .\nΕπώνυμος 27/03/2009 10:51:34\nΓια να είναι ένα θέμα "σκάνδαλο" με την ειδησεογραφική έννοια, πρέπει να το θεατρινίσει ο κατεστημένος τύπος. Βλ. π.χ. Βατοπαίδι: Είναι κάτι που ήταν γνωστό επί χρόνια. Κάποια στιγμή είχαν βγει και πρωτοσέλιδα (στο Έθνος δεν ήταν;) με το Ρουσόπουλο φωτογραφία και τίτλο "Ιερά ρουσφέτια". Γιατί κανείς δεν μιλούσε για "σκάνδαλο" τότε; Διότι δεν είχε θεατρινιστεί ακόμη το θέμα, δεν είχαν υπερτονιστεί κάποιες πτυχές του. Προσωπικά εξακολουθώ να πιστεύω ότι το σκάνδαλο στην περίπτωση του Βατοπεδίου είναι η απίστευτη ανικανότητα των κρατικών αρχών, που η διαπραγματευτική - επιχειρηματική ικανότητα του Εφραίμ τους έπιασε κορόιδα ("να δω τι θα μου δώσετε για να δώσω τη Βιστωνίδα"). Έχει σημασία τι πιστεύω εγώ; Όχι, από δημοσιογραφικής - πολιτικής άποψης, γιατί ο κόσμος θα εξακολουθήσει να το αντιμετωπίζει ως σκάνδαλο. Και δεν είναι ότι δεν ήταν γνωστό. Γνωστό ήταν. Δεν ήταν τμήμα της κατεστημένης δημόσιας γνώσης.\nΑυτό είναι που πάει να αλλάξει με τα μπλογκς. Μας ενδιαφέρει όλο και λιγότερο τι λένε οι ειδήσεις. Μας ενδιαφέρει όλο και λιγότερο τι γράφουν οι εφημερίδες. Ακόμη έχει σημασία αλλά για πόσο ακόμα; Ενημερώνομαι σχεδόν αποκλειστικά από τη Ναυτεμπορική στην online έκδοση, ρίχνω και μια ματιά στις άλλες εφημερίδες έτσι για να δω τι παίζει. Θέλετε να δείτε την κυκλοφορία της Ναυτεμπορικής σαν έντυπο φύλλο; 2.000 φύλλα ή κάτι τέτοιο. Τίποτα. Όμως, πόσο μεγάλη είναι η σημασία της για όλους μας, ως διαδικτυακού μέσου. Έχει και λίγο άποψη, λίγο όμως. Κυρίως έχει γεγονότα, ειδήσεις, καθημερινή ενημέρωση χωρίς φίλτρο. Εκεί είναι που έχει δίκιο ο τρία πουλάκια. Αυτό δεν θα το κάνει το μπλογκ. Το μπλογκ θα γυρίζει πάντα σε μια Ναυτεμπορική (όχι στο in,gr) για να ενημερώνεται και αυτό. Θέλω να επισημάνω επίσης πόσο έξυπνο είναι το σύστημα συνδρομής που έχει η Ναυτεμπορική, που έχει την ενημέρωση ελεύθερη και πληρώνουν μόνον οι εξειδικευμένοι χρήστες, όσοι θέλουν π.χ. να τους βγαίνουν οι πληροφορίες για μια συγκεκριμένη εισηγμένη εταιρία. Πιστεύω ότι αποτελεί πρότυπο και σε διεθνές επίπεδο η Ναυτεμπορική μας και μακάρι να συνεχίσουν έτσι χωρίς να γίνουν κι αυτοί αύριο κατεστημένο, χωρίς να προσπαθούν να γίνουν διαμορφωτές γνώμης ή σκανδαλοθήρες. Αν γίνουν, θα μας χάσουν. Διαμορφωτές γνώμης είμαστε πλέον μόνοι μας όλοι μας. Δεν τους χρειαζόμαστε.\nΕπώνυμος 27/03/2009 10:55:16\nosaperas 27/03/2009 11:22:34\nΑς δούμε τα πράγματα από μία άλλη οπτική γωνία.\nΚάθε γεγονός είναι μία είδηση. Μικρή ή μεγάλη δεν έχει σημασία. Αποτελεί μία είδηση.\nΜέχρι τώρα είχαμε μόνο τους δημοσιογράφους του παραδοσιακού τύπου:\n-Να βρίσκουν την είδηση\n-να την αξιολογούν συνήθως λάθος, είτε από ανικανότητα (πολύ συνηθισμένο) είτε επίτηδες (ανεβάζοντας την ή κατεβάζοντας την)\n-να την διαχειρίζονται σύμφωνα με το χαμηλό πνευματικό τους επίπεδο (ρίξτε μια ματιά στη προσωπική ζωή των δημοσιογράφων για να καταλάβετε το πνευματικό τους επίπεδο) είτε σύμφωνα με τα συμφέροντα του ιδιοκτήτη.\nΤον κάθε ένα από εμάς:\n-να βρίσκει την είδηση (στον χώρο εργασίας μας, στον δρόμο κλπ)\n-να την αξιολογεί πάντα ως σημαντική (άλλες φορές σωστά άλλες φορές –τις περισσότερες-λάθος)\n-να την στέλνει στα μπλογκ (με την σιγουριά ότι θα αναρτηθεί)\n-Να την ανεβάζουν (σε ποσοστό 99%) τα μπλογκς\n-να ακολουθούν δεκάδες σχόλια από ανθρώπους ενημερωμένους, καταρτισμένους, οι οποίοι εύκολα μπορούν να δώσουν την πραγματική διάσταση μία είδησης, την πραγματική της αξία.\nΤα μπλογκς δεν είναι μόνο ότι αναρτούν αυτό που η εφημερίδα δεν θα δημοσιεύσει επειδή είναι «ύπνος» ο δημοσιογράφος ή επειδή δεν θέλει το αφεντικό. Επίσης σημαντικό είναι ότι η κάθε είδηση μέσω των σχολίων παίρνει τη μορφή που της «αξίζει». Την «αντικειμενική» της.\nΠροφήτης 27/03/2009 11:25:19\nΟ apostolos34 στο @12 τα είπε τόσο καλά που ..με εκνευρίζει γιατί ...με πρόλαβε.\nΟ ανων. στο @14\nη mayri trypa στο @19\nκαι ο Επώνυμος στο @20\nέχουν εξαιρετικά σημεία.\nΔιάλογος υψηλοτάτου επιπέδου, στην καλύτερη των παραδόσεων του antinews.\nΘα παραμείνουν όσοι :\nα) έχουν να πουν κάτι καινούριο ή κάτι χρήσιμο\nβ) αναδεικνύουν το σημαντικό μέσα από τον -πλέον-οχετό της πληροφορίας.\nΚατά συνέπεια όσοι διαθέτουν προσωπική ποιότητα, αισθητήριο, επαγγελματισμό και επαρκή ευελιξία.\nΠροκύπτει βέβαια ποιος και πως θα αποτιμήσει το "σημαντικό" για να το αναδείξει, όταν μετά 40 χρόνια (20 στην Ελλάδα) τηλεοπτική "κουλτούρας", δηλαδή απο-πληροφόρησης, η κοινή γνώμη έχει χάσει μέρος της ικανότητας να διακρίνει τι είναι σημαντικό.\nΑπλά είναι αυτό που αφορά καίρια τη ζωή του.\nΔεν είναι δυνατόν να κυριαρχούν στον παγκόσμιο τύπο δύο ειδήσεις\n- η προταση της Κίνας για νέο παγκόσμιο νόμισμα\n- το ανοιχτό ενδεχόμενο η ΕΚΤ να αγοράσει δημόσιο χρεός, δηλ. να πληθωρίσει το €, δηλ. να χάσουν αξία τα χρήματα του κόσμου\nκι εμείς ν' ασχολούμαστε με την ερμηνεία της "κούρασης" του Καραμανλή επειδή έτσι θέλουν 3 νταβατζήδες και 5 μεγαλοδημοσιογράφοι.\nΠροφήτης 27/03/2009 11:28:11\nΠροφήτης 27/03/2009 11:50:48\nυπάρχουν θαυμάσια πράγματα που κοστίζουν φθηνά.\nΥπάρχουν και εξαίσια πράγματα δωρεάν. Π.χ. η φιλία.\nΑλλά κάθε τι που εμπεριέχει κόπο και ποιότητα έχει τιμή.\nΤο ερώτημα είναι ποιος την πληρώνει.\nΌλοι πια συνηθίσαμε στο δωρεάν περιεχόμενο. Είδηση, μουσική, κινηματογράφος, ακόμα και βιβλίο.\nΕνδιαφέρον λοιπόν ερώτημα : Τι θα είμασταν διατεθειμένοι να πληρώσουμε στο Διαδίκτυο ;\nΚαι με ποιον τρόπο.\nFactorx 27/03/2009 12:12:00\n@Anonymous 14 και apostolos34s:\n1. Καταρχήν μην μου απόδίδετε πράγματα που δεν είπα. Και είναι ...ανάγωγο να βγάζουμε ηλικίες (χα χα χαααα). Και ο ιδιοκτήκτης της σελίδας και ένας απο τους φάκτορες είναι 29\n2. Όταν ο σερ λαμπράκης ανησυχεί για τα μπλογκς, οτι και να λέτε περι του αντιθέτου έχετε άδικο. Ως μπλογκς βέβαια δεν εννοούμε τις γνωστες ξεφτίλες. Αλλά τις καλές προσπάθειες σε παγκόσμιο επίπεδο - και εδω και έξω. Ξεχνάτε την Αριάννα, το Αμέρικα μπλογκς κλπ κλπ; Για τέτοιες προσπάθειες μιλάμε.\n3. Δεν ξέρω τι κάνουν άλλοι, αλλά εμείς εδω δεν πληρωνόμαστε και το αποδεικνύω όποια στιγμή θέλετε. Επενδύουμε όλοι απο το υστέρημά μας επειδή πιστεύουμε στο μέλλον της σελίδας.\n3. Αργά η γρήγορα θα πρέπει να πάρουμε διαφήμιση αν θέλουμε να επιβιώσουμε και να βελτιωθούμε. δεν γίνεται διαφορετικά. Και δεν σας κρύβω οτι γίνονται ήδη πολλές συζητήσεις. Θα ακολουθήσουμε όμως τον δρόμο του παλιού "Αντί". Διαφημίσεις που δεν αλλάζουν την φυσιογνωμία της σελίδας και δεν της στερούν ούτε κατ ελάχιστο την ανεξαρτησία της.\n4. Σκεφτόμαστε και άλλους τρόπους αυτο-χρηματοδότησης τους οποίους θα σας ανακοινώσουμε εν καιρώ - δεν τις λέμε επειδή καιροφυλακτούν να πάρουν τις ιδέες - κάτι που έγινε ήδη με διάφορα.\n5. Ενα ουσιαστικό που μπορει να βγει απο αυτήν την συζήτηση είναι τρόποι χρηματοδότησης της σελίδας\nLe canard 27/03/2009 12:13:34\nΠολύ καλό το επίπεδο του προβληματισμού, και αρκετές τοποθετήσεις από ανθρώπους που φαίνεται ότι γνωρίζουν το χώρο των ΜΜΕ και των μπλόγκς.\nΑς μην γελειόμαστε. Η διαφήμιση θα έρθει και στα μπλόγκς. Και αυτό έχει και τα θετικά του και τα αρνητικά του. Το θέμα είναι πως θα παραμείνει η ανεξαρτησία τους, παράλληλα με την ανάπτυξή τους. Διότι, κακά τα ψέμματα, χωρίς έσοδα δεν μπορεί να υπάρξει ανάπτυξη ενός Μέσου. Εγώ θα ήθελα να δώ τοποθετήσεις των σχολιαστών πάνω σε αυτό το θέμα (ήδη υπήρξαν μερικές).\nΑυριανιστής 27/03/2009 12:15:46\n"Η κατασκευή χρηστού ηλεκτρονικού χαρτιού, που θα μπορεί εύκολα να μεταφέρεται και να “φορτώνει” τα δεδομένα, είναι η νέα πρόκληση. Εκεί θα αποδειχθεί η επιτυχία αυτού του παγκόσμιου φαινομένου."\nΕδώ είναι απαραίτητες μερικές προϋποθέσεις τεχνικής, αλλά και ψυχολογικής φύσης:\n1) Να γίνουν τα "ηλεκτρονικά βιβλία" πραγματικά φορητά. Γιατί μη μου πείτε ότι ένα laptop, ακόμα και netbook, μπορεί να προσφέρει την ίδια ευχρηστία όσο ένα παραδοσιακό βιβλίο. Απλά καμία σχέση. Μιλάμε λοιπόν για διαστάσεις το πολύ όσο εκείνες ενός παραδοσιακού εκτυπωμένου "λογοτεχνικού" βιβλίου, ή για κάποια τεχνολογία πτυσσόμενης οθόνης σε μορφή εύκαμπτου ρολού.\n2) Αν αυτό (ιδίως το πρώτο σκέλος) γίνει ευρέως εφικτό, τότε η ποιότητα της απεικόνισης πρέπει να είναι εφάμιλλη του χαρτιού, πράγμα που προς το παρόν μόνο σε οθόνες υπολογιστών κανονικού μεγέθους μπορεί να συμβεί. Είναι προφανές ότι δεν μπορούμε να μιλάμε για δυνατότητα μακροχρόνιου διαβάσματος μέσα από... οθονούλες κινητών τηλεφώνων-PDAs.\n3) Τέλος, απαιτείται και... αλλαγή των συνηθειών ημών των αναγνωστών. Εύκολα νομίζετε ότι θα απεμπολήσουμε τη συνήθεια του μεγέθους tabloid (για τις εφημερίδες) και του Α4+ (για τα περιοδικά); Μιλάμε λοιπόν για προσαρμογή του layout των μέσων αυτών στις διαστάσεις του layout του "παραδοσιακού βιβλίου" (που προϋποτέθηκε ότι θα έχουν τα φορητά ηλεκτρονικά βιβλία).\nΑυριανιστής 27/03/2009 12:17:05\nLe canard 27/03/2009 12:27:12\nΟι εφημερίδες δεν πρόκειται να πεθάνουν. Θα μετεξελιχθούν. Σίγουρα οι μπλογκάδες δεν μπορούν να ανοίξουν γραφεία στη Βαγδάτη. Μπορούν όμως, να στείλουν απεσταλμένους να καλύψουν έναν πόλεμο, από τη στιγμή που θα υπάρξουν τα οικονομικά μέσα. Το ζητούμενο όμως, δεν είναι να μετατραπούν σε εφημερίδες. Αυτό θα γίνει, αλλά λίγες περιπτώσεις. Ζητούμενο για τα μπλόγκς είναι να κρατήσουν τα πρωτεία της εναλλακτικής ενημέρωσης. Αυτό δηλαδή που δεν μπορούν να κάνουν τα κατεστημένα ΜΜΕ, εξαιτίας των εξαρτήσεών τους από τα μεγάλα και λοιπά συμφέροντα, αλλά και των αγκυλώσεων που έχουν αποκτήσει με το πέρασμα των δεκαετιών και των διαπλοκών τους με την πολιτικο-οικονομική εξουσία. Τα μπλόγκς περνάνε πάντως, την παιδική τους ηλικία και χρειάζονται ακόμα δρόμο για να αναπτυχθούν και να κυριαρχήσουν. Οχι όμως, πολύ. Σε πολύ λίγα χρόνια θα έχουν καθιερωθεί πολύ περισσότερο απ'ότι σήμερα.\nΟι εφημερίδες επίσης, περνάνε σήμερα τις τελευταίες στιγμές του παραδοσιακού τους κύκλου. Ο κύκλος αυτός κλείνει, ως φαίνεται από τις θεαματικές πτώσεις της κυκλοφορίας των καθημερινών φύλλων. Εν τω μεταξύ το κόστος του χαρτιού είναι σε πολλές περιπτώσεις δυσβάσταχτο. Αυτό σε συνδυασμό με την απαράδεκτη αντίληψη των προσφορών που έχει γονατίσει και απαξιώσει την δημοσιογραφία, οδηγεί με μαθηματική ακρίβεια στην ανάγκη αλλαγής του προσανατολισμού τους. Ηδη, οι περισσότερες το "γυρνάνε" στο ηλεκτρονικό. Αυτό άλλωστε, φάνηκε πεντακάθαρα από την ¨καμπάνια" που κάνει αυτή την περίοδο το Συγκρότημα Λαμπράκη, με αποτέλεσμα και το άρθρο του Βήματος που έβαλε ο ΦάκτορΧ. Αργά ή γρήγορα λοιπόν, τα κατεστημένα Μέσα θα θελήσουν να χειραγωγήσουν τα μπλόγκς (κυρίως τα μετεξελιγμένα και αναπτυγμένα). Οι λόγοι είναι δύο: 1.Δεν θέλουν εναλλακτικές φωνές. 2.Τους κόβουν τις κυκλοφορίες (αν και στην πραγματικότητα δεν είναι καθεαυτό ανταγωνιστικά μέσα στις εφημερίδες).\nΣυμπέρασμα: Η μάχη πρέπει να δοθεί με στόχο τη διατήρηση της ανεξαρτησίας των μπλόγς, την ελευθερία έκφρασης δημοσιογράφων και σχολιαστών, τις περισσότερες αποκαλύψεις και πληρέστερες αναλύσεις πάνω στα γεγονότα. Σε αυτό, καθοριστικό ρόλο πρέπει να παίξουν οι ίδιοι οι σχολιαστές και επισκέπτες. Να γίνει πράξη η "λαϊκή δημοσιογραφία", που θα συμπληρώνει την επαγγελματικη δημοσιογραφία, και -γιατί όχι;- συχνά θα μπαίνει μπροστάρης της.\nαντί 27/03/2009 12:29:25\n@25 τρια πουλακια καθονταν Says:\nαπλούστατα. γιατί δεν ειναι σκανδαλα η δεν είναι τεκμηριωμένα σκανδαλα.\nΤα στέλνουν κανονικά στα μπλογκς. Τα περισσότερα σκάνδαλα ή παρασκηνιακά συμβάντα αποκαλύπτονται από τα μπλογκς, προφανώς από δημοσιογράφους που ξέρουν πράγματα.\nΚαι μετά καμιά φορά γίνεται θέμα και στα ΜΜΕ\nΣακαφλιάς 27/03/2009 12:35:16\nLe canard 27/03/2009 12:43:23\nΔραματική πτώση στα έσοδα\nΠερικοπή των μισθών και των δαπανών έκδοσης αλλά και 100 απολύσεις αποφάσισαν οι New York Times σε μία προσπάθεια περιορισμού των εξόδων λόγω της οικονομικής κρίσης που μειώνει τα διαφημιστικά έσοδα. Προσπάθεια να μειώσει τα έοδα παραγωγής πραγματοποιεί και η Washington Post.\nτρια πουλακια καθονταν 27/03/2009 12:54:45\nLe canard Says\n"...Μπορούν όμως, να στείλουν απεσταλμένους να καλύψουν έναν πόλεμο, από τη στιγμή που θα υπάρξουν τα οικονομικά μέσα".\n-Ακριβώς! αλλά στην Βαγδάτη δεν πάει ο όποιος καλοδιάθετος και τολμηρός ερασιστέχνης εθελοντής να κάνει δημοσιογραφία. θα πνιγει σε μια κουταλια νερό και δεν θα στείλει τιποτα, η θα στείλει τις προσωπικές του συναισθηματολογίες, που δεν θα είναι ειδησεογραφια.\nΕξ ανάγκης θα επιστρατευθεί επαγγελματίας που θα πληρωθεί, και μάλιστα αδρά. άρα φτάνουμε στην αρχή του κυκλου της συζήτησης..\nΥΓ: δεν μπορώ να συμμετασχω αλλο. φευγω για τριημερο στην επαρχία και ειμαι χαρούμενος γιαυτό:))\nMayri Trypa 27/03/2009 13:06:00\nχμμ και αν ξαφνικά αρχίζουν και σβήνουν τα αρχεία; Να βλέπεις τις σελίδες του αγαπημένου σου βιβλιου να χάνονται εμπρός στα μάτια σου; χεχε... εφιάλτης..\nΔε γνωρίζω κάτι. Είμασταν παλιά τόσο αφελείς (και λόγω ηλικίας) και τα βλέπαμε ωραία; Π.χ. Ελευθεροτυπία των ελεύθερων συντακτών η μεγαλώσαμε και καταλάβαμε το παιγνίδι τους στο πλαίσιο του μοιράσματος της πίτας της εξουσίας και του χρήματος;\nΚάποτε αγόραζα 3-4 εφημεριδες την ημέρα, πριν από 10-15 χρόνια. Ασχολιόμουν και με το αγαπημένο μου σπορ, την αποπληροφόριση της πληροφορίας..Σίγουρα η αύξηση του κόστος με οδήγησε να μην κάνω τέτοια τρελά ..."έξοδα".. αλλά το σημαντικότερο είναι ότι από κάποια στιγμη και μετά, δεν διάβαζα τίποτα που να με ξεσηκώνει, να μου γεννά στο μυαλό σκέψεις.. ένοιωσα την εξαγορά, το στημένο, την εξυπηρέτηση του όποιου σκοπού και στόχου, που δεν είχε να κάνει σε τίποτα με μένα που αναζητούσα έστω και λιγη αλήθεια.\nΓια μένα τότε πέθανε ο τύπος. Έμειναν λίγοι σε διάφορες εφημερίδες να σώζουν την τιμή των δημοσιογράφων.. ο Γιαννάρας στην Καθημερινή, ο Στάθης στην Ελευθεροτυπία, ο Κομίνης στο Θέμα.. έτσι ενδεικτικά..\nΔιαβάζω καθημερινά ξένη δημοσιογραφία (όχι στο CNN..)και διαπιστώνω μέσα από αναλύσεις πραγματικά εκπληκτικές, που παίρνουν ένα θέμα και το διαπερνουν με τέχνη και το ξεδιπλώνουν αριστοτεχνικά (είτε διαφωνώ είτε συμφωνω με την άποψη τους) και μένω άφωνος μα και λυπημένος που στην Ελλάδα, την χώρα που γέννησε την πολιτική σκέψη, την αναλυτική σκέψη, τον λόγο και την φιλοσοφία, να είμαστε τόσο πτωχοί, τόσο ευτελείς, τόσο φτηνοί...και τόσο ανόητοι..\nΔιαβάζω εδώ στο antinews τόσες πολλές φορές σκέψεις, αναλύσεις που πραγματικά με κάνουν πιο πλούσιο. Από ανθρώπους που δεν ξέρω ουτε ποιό ειναι το επάγγελμα τους, ούτε από που κρατάει η σκούφια τους. Απλά γιατί το μυαλό τους δουλεύει και αποζητούν μια, έστω και μικρή αλήθεια. Και την καταθέτουν και εκθέτουν τον εαυτό τους αξιοζήλευτα. (το εκθέτω δεν σημαίνει μόνο κάτι δυσάρεστο).\nΤα ΜΜΕ είναι όπλά και οι κονδυλοφόροι τους οι σφαίρες. Μόνο που είναι όπλα και σφαίρες στον φοριαμό των διαπλεκόμενων. Δεν σκεφτόμαστε για παράδειγμα, με ποιό ηθικό ανάστημα το σύστημα Μπόμπολα η Κοντομηνά η Αγγελόπουλου κλπ κλπ καταγγέλουν τον Α Ρουσόπολο η Β η Γ η Δ για το άλφα η βήτα σκάνδαλο. Είναι ξεκαθαρίσματα στο αναμεταξύ τους. Ένα πρωτοσέλιδο λεει.. κοίτα μάγκα.. με ενόχλησες και σε πυροβολώ. Είναι ενός κόσμου που ίπταται του κόσμου που ζω εγώ ο απλός πολίτης. Ενός κόσμου που με αντιλαμβάνεται ώς αναλώσιμο, ως αριθμός, ως στατιστικό μέγεθος, ως πρόβατο.\nΜόνο που γνωρίζω ότι δεν βελάζω!\nFactorx 27/03/2009 13:45:05\nFactorx 27/03/2009 13:55:13\nΠοιος φταίει για την κατάντια του Τύπου;\nΑναδημοσιεύω αποσπάσματα από ένα παλαιότερο κομμάτι μου στο Αντί το οποίο πιστεύω ότι παραμένει επίκαιρο\nΗ ευθύνη για την κατάντια του Τύπου επιμερίζεται σε όλους. Η αντιμετώπιση ου Τύπου ως είδους προς κατανάλωση, οι προσφορές, τα dvd και το life style υποβάθμισαν απελπιστικά τη δημοσιογραφία. Διαμορφώθηκε έτσι την τελευταία δεκαετία μια άλλου είδους δημοσιογραφία, πιο ελαφριά, πιο εύπεπτη και ευπαρουσίαστη. Θέλουν «δημοσιογράφους», κύριο προσόν των οποίων δεν είναι η μόρφωση ούτε η ικανότητα να σταθούν στο ρεπορτάζ. Αλλά η ευλυγισία της μέσης και το «savoir vivre» στα πολιτικοεπιχειρηματικά σαλόνια. Θέλουν κομψευόμενες μετριότητες και όχι μάχιμους δημοσιογράφους. Και βεβαίως είναι πιο εύκολο για τη νέα δημοσιογραφική τάξη να βρίζει και να φωνάζει από τα παράθυρα από το να γράφει και να τρέχει για ρεπορτάζ. Έτσι άνθρωποι που δεν έχουν τελειώσει το γυμνάσιο είναι σήμερα αστέρες του τηλεοπτικού στερεώματος. Τι να την κάνουν την μόρφωση; Αρκεί η γελοιότητα.\nΗ «νέα γενιά» των διευθυντικών στελεχών που διαδέχεται τους παλαιότερους έχει αποδειχθεί, κατώτερη των περιστάσεων. Όποια άποψη κι αν έχει κανείς για τον Λαμπράκη, ο Ψυχάρης δεν μπορεί σε καμία περίπτωση να συγκριθεί μαζί του. Κάποτε για να γίνει κανείς διευθυντής εφημερίδας, έπρεπε να είχε ικανότητες περίπου …πρωθυπουργού. Γιατί μόνο έτσι θα μπορούσε να αντισταθεί στις διάφορες πιέσεις. Σήμερα, πρώην υπάλληλοι κομματικών γραφείων διευθύνουν εφημερίδες και σταθμούς. Πρώην «υλατζήδες» και γραφίστες παριστάνουν τους «διευθυντές» εφημερίδων. Επειδή αυτό που έχει σημασία είναι η εικόνα και όχι το κείμενο, όπως ακριβώς στην τηλεόραση. Δεν υπάρχει λόγος να αναφερθούν συγκεκριμένα ονόματα. Όλοι έχουν δει τους «αστέρες» των μεγάλων εφημερίδων να παρελαύνουν από τα τηλεοπτικά παράθυρα και μπορούν να βγάλουν τα συμπεράσματά τους.\nΤο εκπληκτικό είναι ότι οι περισσότεροι «φτασμένοι» δημοσιογράφοι προέρχονται από τον χώρο του ΚΚΕ και της Αριστεράς γενικότερα. Που δηλώνουν ότι «είναι και παραμένουν αριστεροί» παρά το γεγονός ότι οι τραπεζικοί τους λογαριασμοί απέχουν παρασάγκας από τα αριστερά ιδεώδη. Όπως μου έλεγε κάποτε ένας γνωστός μεγαλοεπιχειρηματίας «για να πιάσει στην Ελλάδα μια εφημερίδα πρέπει να είναι και λίγο αριστερή». Και όντως η εφημερίδα που στήριζε τότε έπιασε. Ποια είναι; Τι κάνει νιάου – νιάου στα κεραμίδια;\nataktos 27/03/2009 14:05:43\nενα ενδιαφερων blogg\nο νοών...νοείτω 27/03/2009 14:08:50\nΤα συγχαρητήριά μου για άλλη μία φορά στον φάκτορα και στους αξιολογότατους σχολιαστές αυτής της ανάρτησης.\nΔιανύουμε εδώ και καιρό μία περίοδο αλλαγών στον χώρο της ενημέρωσης.\nΟ πολύπαθος αυτός χώρος, περνάει σταδιακά σε μία νέα φάση που τη χαρακτηρίζει έντονα η διαδραστικότητα.\nΗ εκφορά της ενημέρωσης δεν είναι πλέον προνόμιο των εκδοτών και των συμφερόντων τους.\nΕπιπλέον δε, η συμμετοχή μη δημοσιογράφων σε αυτήν την διαδικασία εμπλουτίζει το αποτέλεσμα (και θετικά και αρνητικά).\nΓια πρώτη φορά όμως μέσω των ιστότοπων, έχουμε ουσιαστική παρέμβαση του πολίτη. Το ότι ο πολίτης συμμετέχει είναι το μεγάλο κέρδος.\nΗ εξάρτηση των ιστότοπων σε οικονομικά μέσα είναι ακόμα μικρή.\nΔεν αργεί ο καιρός όμως που οι ίδιοι οι αναγνώστες – σχολιαστές θα αρχίσουν να ζητάνε όλο και παραπάνω ενημέρωση και χώρο για να εκφραστούν.\nΚάποιοι πονηροί βλέποντας μπροστά, αλλά για ιδιοτελές συμφέρον, ετοιμάζονται.\nΤο ερώτημα είναι πως θα προστατέψουμε εμείς οι ίδιοι αυτήν την εναλλακτική αμφίδρομη επικοινωνία από εξαρτήσεις;\nΌπως έχει ειπωθεί, ένας ειδησεογραφικός ιστότοπος δεν μπορεί να έχει επί πληρωμή πολλούς καλούς δημοσιογράφους χωρίς ανάλογα έσοδα.\nΜπορεί όμως να έχει εκατοντάδες πολίτες που θα φέρνουν την πρωτογενή είδηση.\nΜπορεί να αναγορεύσει αυτούς τους πολίτες σε ψαχτήρια.\nΜπορεί να συγκεντρώσει πληροφορίες για ένα γεγονός από πολλές πηγές ταυτόχρονα.\nΒέβαια θα υπάρχει το έλλειμμα της αντικειμενικής προσέγγισης του γεγονότος.\nΣε αυτό το πρόβλημα που θα είναι και το βασικότερο που θα χρειαστεί να ανταπεξέλθει ένας ιστότοπος, μπορεί να απαντήσει με εκπαίδευση σε κάποιες βασικές αρχές.\nΗ ολοένα όμως αυξανόμενη απαίτηση για ανθρώπινο δυναμικό διαχείρισης του όγκου των πληροφοριών και υλικοτεχνικής υποδομής, προκειμένου να λειτουργεί απρόσκοπτα είναι ένα θέμα που όλοι μαζί πρέπει να συζητήσουμε.\nΌλα αυτά προϋποθέτουν την πιο ενεργή συμμετοχή μας, και όταν χρειαστεί και την απαραίτητη ενίσχυση.\nΕνίσχυση που μπορεί να έχει την μορφή είτε οικονομικής φύσεως, είτε ακόμη και εθελοντικής εργασίας.\nΈνα πρώτο παράδειγμα οικονομικής ενίσχυσης θα ήταν να ζητηθεί, από όσους το θέλουν, μία χαμηλή ετήσια συνδρομή που θα έδειχνε ταυτόχρονα την διάθεση αλλά και την αντιμετώπιση από τους συμμετέχοντες αυτής της αίτησης.\nΑπαραίτητη προϋπόθεση ως αρχή πάντα, η πλήρης δημοσιοποίηση των συνδρομών συνοδευόμενη από τα ψευδώνυμά μας (εδώ χωράει συζήτηση).\nΦόβοι θα υπάρχουν πάντα και σε διάφορα στάδια θα εκδηλώνονται ανησυχίες για την πορεία.\nΕδώ θα είμαστε όμως να τους προσεγγίζουμε άμεσα και να μην αφήνουμε να παίρνουν διαστάσεις μεγαλύτερες, πράγμα που αφειδώς κάνει η τηλεόραση.\nΣκεφθείτε μόνο πόσο διαφορετική θα ήταν η αντίληψη του κόσμου για τα τεκταινόμενα, εάν σε κάθε δελτίο ειδήσεων υπήρχε στα παράθυρα και η άποψη ενός πολίτη με ορθό λόγο και ίσο δικαίωμα χρόνου (στην χώρα του ποτέ…).\nΦαντασθείτε τον Ιθαγενή ή τον αρχαιοπτέρυγα (και άλλους) να συνομιλούν με τον εκάστοτε Υπουργό Οικονομικών.\nΑυτό όμως συμβαίνει εδώ. Όλων των λογιών οι απόψεις και οι γνώμες διασταυρώνονται, συγκρούονται, αλληλοσυμπληρώνονται.\nΈτσι έχουμε όλοι μας το πρωτοφανές. για άλλες εποχές δικαίωμα να επηρεαζόμαστε και να επηρεάζουμε ταυτόχρονα, με όλα τα θετικά και αρνητικά που συνεπάγεται αυτή η διαδικασία.\nΗ αρχή έχει γίνει, και στο χέρι μας είναι να βοηθήσουμε να μην πάρει στραβό δρόμο.\nnyfitsa 27/03/2009 14:09:13\nΤο κανάλι AL JAZEERA ενδιαφέρθηκε για το πρόβλημα της ρύπανσης του περιβάλλοντος στην Εορδαία.\nΟι δική μας δημοσιογράφοι, τα κανάλια και η κυβέρνηση ??? Δείτε αυτό.\nSwell 27/03/2009 14:13:12\nΠροφήτης 27/03/2009 14:22:57\nΖητάω κατανόησή για το σεντόνι.\nΑνέβασα το το παρακάτω κείμενο πριν 4 χρόνια, όταν είχε ξεσπάσει μια διαμάχη σχετικά με την "ανάγκη τακτοποίησης των blogs".\nΠιστεύω ότι περιέχει ψήγματα επικαιρότητας.\nΤελικά, ήταν θέμα χρόνου να συμβεί …\nΦαίνεται πως αυτά που παίζονται είναι πολύ πιο σημαντικά απ΄ όσο εμείς –«οι στην Απέξω»- αντιλαμβανόμαστε.\nΠρώτον και σαφές, ο μπερντές.\nΤα μπικικίνια. Οι κυκλοφορίες. Αυτή καθαυτή η ύπαρξη των εφημερίδων. Σε προέκταση, το μέλλον της έντυπης πληροφόρησης.\nΌταν οι άνθρωποι αρχίζουν, ως τάση και συμπεριφορά που λαμβάνει μαζικές διαστάσεις, αντί να πηγαίνουν στα περίπτερα –ή ν΄ ανοίγουν την τηλετύφλωση- για να αγοράσουν ειδήσεις και σχόλια, να περιηγούνται σε διάφορους bloggers, τότε εκδότες, καναλάρχες, δημοσιογράφοι, σχολιαστές ανησυχούν.\nΞέρετε πόση «προσπάθεια» (έρποντας, γλείφοντας, και με τα κέρατα) έχουν καταβάλλει μερικοί, όχι όλοι, αλλά οι χειρότεροι σίγουρα, για να κατοχυρώσουν και στη συνέχεια να κεφαλαιοποιήσουν την «Υπογραφή» τους ;\nΚαι σου βγαίνουν τα τσουτσέκια οι bloggers και γίνονται φίρμες ;\nΔε σας διαφεύγει, αγαπητοί φίλοι και φίλες, ότι ο Τύπος αποκαλείται « 4η Εξουσία», ασχέτως αν εμένα μου κάνει συνειρμό με την «4η Αυγούστου» , προσωπική ιδιομορφία.\nΑυτό που ενδεχομένως διαφεύγει είναι ότι σήμερα ο Τύπος τείνει να επικαλύψει τις άλλες τρεις (Νομοθετική, Εκτελεστική, Δικαστική).\nΣε πολλές περιπτώσεις ο Τύπος δημιουργεί την κοινωνική Agenda.\nΚάποιοι, αλαζόνες, το ομολογούν κυνικά : «Είδηση είναι ό,τι αποφασίζω εγώ».\nΤο δίπολο εξουσιαστές-εξουσιαζόμενοι υπάρχει από τη Χαραυγή της Ιστορίας.\nΕ, δεν ασκείς εξουσία, επιτρέποντας στον οποιονδήποτε να λέει ό,τι πιστεύει.\nΣτις δικτατορίες γίνεται ωμά, με καταστολή. Στις δημοκρατίες γίνεται κομψά, είτε με αποσιώπηση, είτε με χλευασμό.\nΞαφνικά λοιπόν, από το πουθενά, εμφανίζονται χιλιάδες τύποι κι αρχίζουν να γράφουν τα δικά τους. Και δεν μπορείς να κάνεις τίποτα. Αυτό πανικοβάλλει.\nΤο πρώτο μέσο εξουδετέρωσης είναι ο προσεταιρισμός. Το δεύτερο η εξαγορά. Το τρίτο η απαξίωση.\nΤα μέσα μαζικής αποβλάκωσης δημιουργούν στον μέσο πολίτη-ψηφοφόρο-εργαζόμενο-καταναλωτή μιαν Εικόνα για το τι είναι αληθές-σοβαρό-σημαντικό.\nΗ Εικόνα ουδεμία σχέση έχει με την πραγματικότητα.\nΑλλά πάνω σ΄ αυτήν την Εικόνα στηρίζεται η λειτουργία του λεγόμενου δημοκρατικού πολιτεύματος.\nΑν καταρρεύσει η Εικόνα «καταρρέει και η Κοινωνία». Έτσι τουλάχιστον φοβούνται, και σαφώς απεύχονται.\nΓι΄ αυτό ανατρεπτικά κείμενα – μνημεία, όπως αυτό του Πιτσιρίκου για τους Στάη-Γιακουμάτο, δεν θα δημοσιευόντουσαν ποτέ, σε κανένα mainstream έντυπο. Ίσως ούτε σε περιθωριακό. Δεν είναι «χιούμορ». Ούτε σάτιρα τύπου επιθεώρησης.\nΕίναι αποδόμηση δημόσιας εικόνας.\nΌσο και να τους παίρνετε στην πλάκα, η κα Στάη είναι opinion maker και ο κος Γιακουμάτος Πατέρας του Έθνους. Η μία σας λέει τι συμβαίνει στη ζωή σας και ο άλλος παίρνει αποφάσεις για τη ζωή σας. «Έχτισαν» την επιτυχία τους πάνω ακριβώς στη δημόσια εικόνα τους.\nΦαντάζεσθε την κα Στάη να παραλαμβάνει χιλιάδες μπιλιετάκια, με ερωτήματα, «πως σε προώθησε ο Κατσίμης, πόσο κάνει το διαμέρισμα της Στησιχόρου που σου αγόρασε ο Λιβανός, πόσα έφαγες του Παναγόπουλου, πόσους πόντους σοβά έχεις στη μούρη σου ;».\nΦαντάζεσθε το Γιακουμάτο να βγαίνει προεκλογική περιοδεία και να του την πέφτουν χιλιάδες, για να πιεί πρώτα ένα ουίσκυ μαζί τους, και καπάκι να του αποσπάσουν μια τρίχα από το δωρικό κρανίο, για να δουν αν είναι βαμμένη ; Θα γύρναγε σπίτι κροκόδειλος και μαδημένος.\nΔεν ομνύω υπέρ του Αγνώστου blogger. Έχω διαβάσει στα blogspots απίστευτες παπαριές. Και, από θέση αρχής, προσυπογράφω αυτό που είχε πει ο Dirty Harry : «Οι γνώμες είναι σαν τις κωλοτρυπίδες. Καθένας έχει από μία».\nΑλλά εξίσου απίστευτες παπαριές έχω διαβάσει σε εφημερίδες, από «έγκυρους», καλοπληρωμένους «αναλυτές».\nΩστόσο, αυτή «η Άνοιξη της ελεύθερης έκφρασης», ως γεγονός και μόνο, προκαλεί ψυχική ανάταση.\nΑύριο θα ενσωματωθεί. Οι καλύτεροι ή οι πιο μάγκες θα γίνουν τα καινούρια «Εγώ» και θα το εξαργυρώσουν. Έχει συμβεί χιλιάδες φορές. Ως τότε, ας το γλεντήσουμε."\nStrange Attractor 27/03/2009 14:28:56\nΤο γεγονός ότι, όχι μόνο στην Ελλάδα, τα μεγαλύτερα ΜΜΕ ανήκουν άμεσα ή έμμεσα σε μεγαλοεργολάβους, πολυεθνικές κλπ τα λέει όλα. Ανήκουν δηλαδή σε άτομα ή ομάδες που βρίσκονται πολύ ψηλά στην πυραμίδα της εξουσίας και συνεπώς και της διαπλοκής. Ανήκουν στον στυγνό οικονομικό κόσμο των επιχειρήσεων που από τη φύση του είναι τυραννικός. Αν δεν σου αρέσει φεύγεις. Εθελουσίως ή μη. Τα κυριότερα ΜΜΕ ανήκουν σε αυτόν τον κόσμο και χορεύουν στον σκοπό του….\nΌπως όμως όλοι σχεδόν οι θεσμοί εξουσίας έτσι και τα ΜΜΕ στην ουσία είναι παρασιτικά. Εξαρτώνται από εξωτερικούς παράγοντες στήριξης προκειμένου να επιβιώσουν. Τέτοιοι παράγοντες είναι κυρίως το χρήμα, το οποίο ρέει προς αυτά, φανερά ή μη, από κρατικές διαφημίσεις, δάνεια κλπ κλπ. Αυτονόητο είναι λοιπόν, ότι όποιος είναι ενταγμένος μέσα σε αυτό το σύστημα θα πρέπει να συμβιβαστεί. Είναι μέσα εν πλήρη συνειδήσει. Υπάρχουν άλλωστε τόσα φίλτρα, που αποκλείεται να παρεισφρήσει κάποιος ο οποίος και δεν θα δεχτεί να χορέψει στο ρυθμό τους.\nΣυνεπώς τι μπορούμε να περιμένουμε από μια τέτοια δομή παροχής ενημέρωσης όπως αυτή που έχει κυριαρχήσει στον κόσμο μας; Η απάντηση είναι: Ψέματα. Καλώς ή κακώς τα ΜΜΕ είναι οικονομικές οντότητες που πουλάνε προϊόν. Το προϊόν αυτό είναι η πληροφόρηση; Λάθος. Πουλάνε κοινό. Το προϊόν είναι το κοινό. Οι εφημερίδες δεν κερδίζουν όταν κάποιοι τις αγοράζουν. Θα προτιμούσαν μάλιστα να εκδίδονται άυλα και δωρεάν στο διαδίκτυο. Στην πραγματικότητα οι εκδότες χάνουν χρήματα όταν αγοράζονται οι εφημερίδες από τους αναγνώστες. Το προϊόν είπαμε είναι το κοινό. Τα νούμερα. Για τα «ελίτ» ΜΜΕ προϊόν είναι το «ελίτ» κοινό. Αυτό που όπως και οι ίδιοι συντελεί στο λεγόμενο “decision making” της κοινωνίας. Όπως λοιπόν και οι υπόλοιπες επιχειρήσεις έτσι και τα ΜΜΕ πουλάνε το προϊόν σε μια αγορά. Στην περίπτωσή τους η αγορά είναι οι διαφημιστές. Δηλαδή άλλες επιχειρήσεις. Είτε μιλάμε για τηλεόραση, είτε για ραδιόφωνο είτε για έντυπα, αυτό που πουλάνε είναι το κοινό τους. Το πουλάνε σε άλλες επιχειρήσεις (διαφημιστικές εταιρείες).\nΤο προφανές συμπέρασμα είναι ότι η παραγόμενη ενημέρωση των ΜΜΕ είναι αυτή που αντανακλά τα συμφέροντα των πωλητών και των αγοραστών. Του συστήματος στο οποίο είναι ενταγμένοι και το οποίο υπηρετούν. Ένα πολιτικοοικονομικό σύστημα που ανακυκλώνεται πουλώντας «σκουπίδια» στο πόπολο. Το οποίο και είναι το προϊόν. Άσχετα αν δεν το γνωρίζει. Και όλα αυτά βέβαια ισχύουν στο σύγχρονο καπιταλιστικό σύστημα και εφόσον αυτό λειτουργεί όπως πρέπει. Για την περίπτωση της Ελλαδίτσας μας τα πράγματα είναι κάπως διαφορετικά. Τα ΜΜΕ στην ουσία χρησιμοποιούν το προιόν τους προκειμένου να εκβιάσουν τις εκάστοτε κυβερνήσεις παίρνοντας χρήμα από κρατικές διαφημίσεις ή ακόμη χειρότερα παίρνοντας συμβόλαια για εργολαβίες δημοσίων έργων. Όπως σε όλους τους τομείς έτσι και σε αυτόν, η δική μας περίπτωση είναι στρεβλή. Τι μέλλει γενέσθαι; Να στηρίξουμε τα ανεξάρτητα μπλόγκ. Αυτό είναι το μέλλον της ενημέρωσης.\nΕπώνυμος 27/03/2009 14:58:33\nΤο εκπληκτικό παιδιά είναι, ότι αυτά τα θέματα τα συζητήσαμε ξανά πριν από λίγες εβδομάδες ή μήνες και δεν είπαμε ακριβώς τα ίδια πράγματα. Το επίπεδο (το δικό μας επίπεδο) είναι σαφώς πιο ανεβασμένο. Βέβαια, το κείμενο του Προφήτη, 4 ετών παλιό όπως μας λέει (πού το είχες ανεβάσει;), είναι αξεπέραστο. Δεν εννοώ βέβαια ότι ανεβήκαμε σε επίπεδο ως σχολιαστές μέσα σε μερικές εβδομάδες. Δεν μπορεί να συνέβη αυτό. Όσο καλοί ή κακοί σχολιαστές ήμασταν, είμαστε και τώρα. Αλλά αυτό που ανέβηκε, είναι το επίπεδο της συνειδητοποίησής μας ως bloggers. Έχουμε πλέον, όχι μόνον εμείς, αλλά και οι "εχθροί μας", αν υπάρχει κάτι τέτοιο, εννοώντας την κατεστημένη δημοσιογραφία που απειλείται - χωρίς να την ταμπελοποιύμε - έχουμε λοιπόν αυξημένη επίγνωση αυτού που συμβαίνει σε σχέση με μερικές εβδομάδες πριν.\nΜερικές μέρες πριν κάτι σχολιάζαμε εδώ και ήταν περίπου οκτώμιση. Είχα κουραστεί από το πολύ γράψιμο (πιθανόν κι εσείς να είχατε κουραστεί) και λέω, ας δω λίγο Χατζηνικολάου στο Alter έτσι για αλλαγή. Μετά άρχισα να κάνω ζάπινγκ μπας και παίζει καμιά ταινία πουθενά. Αυθόρμητα. Δεν ήταν ότι τον απαξίωνα συνειδητά το Χατζηνικολάου ή τον όποιον Χατζηνικολάου. Είναι ότι δεν είχε να μου πει πια τίποτα.\nΥπάρχει κάτι που είναι η κινητήρια δύναμη των μπλογκς και αυτό δεν είναι άλλο από το μεράκι για τα κοινά. Το αρχαίο μας αυτό χαρακτηριστικό που δεν είναι μόνον ελληνικό βέβαια αλλά παγκόσμιο. Εδώ όμως είναι πιο ανεπτυγμένο. Και το έχουμε και περισσότερη ανάγκη για τους λόγους που κατέγραψε ο Προφήτης στο κείμενό του. Θα έλεγα μάλιστα, το ανιδιοτελές μεράκι για τα κοινά. Αν γράφω εγώ, δεν γράφω μόνο και μόνο για να προβάλω το εγώ μου (γράφω και γι' αυτό), αλλά γιατί πιστεύω ότι αυτά που γράφω είναι το καλύτερο για τον τόπο μου. Αν γράφει ο Τιραμόλα, δεν γράφει μόνο και μόνο για να βγει το κόμμα του, αλλά γιατί πραγματικά πιστεύει ότι ο ΓΑΠ είναι η μόνη ελπίδα αυτού του δύσμοιρου τόπου. Μπορούμε να κρατήσουμε τη διαφωνία μας για το τελευταίο και να συνεχίσουμε να γράφουμε με το ίδιο μεράκι. Πάντως δεν τα γράφω επειδή συμφέρουν εμένα. Ενώ, θα μπορούσαμε να πούμε ότι οι απόψεις του Τράγκα, για να πάρουμε ένα ακραίο παράδειγμα, είναι απόψεις που αποσκοπούν στο να εξυπηρετούν, κατά τη γνώμη έστω του σχολιαστή, το κοινό καλό και όχι το προσωπικό καλό του Τράγκα και μόνον ή του εκάστοτε εργοδότη του;\nΑυτή η ανιδιοτέλεια είναι που πρέπει να διαφυλαχθεί ακόμη και όταν μπει το οικονομικό στοιχείο μέσα στα μπλογκς. Από τη στιγμή που θα τα δει κανείς ως μέσο πλουτισμού, ως μέσο προβολής και ως μέσο ανέλιξης, ζήτω που καήκαμε. Σήμερα που τα μπλογκς συντηρούνται με θυσίες, υπάρχουν και έχουν αυτή την ισοπεδωτική ορμή τους, όχι μόνον χάρη στα ξενύχτια των ιδιοκτητών τους (πρωταρχικά βέβαια χάρη σε αυτά), αλλά και χάρη στη δική μας διάθεση να τα αγκαλιάσουμε, να τα διαφημίσουμε, να τα διαβάσουμε, να γράψουμε, να υπάρξουν και να αναπτυχθούν. Αυτό δεν θα γίνεται όταν συνειδητοποιήσει ο ανεξάρτητος σχολιαστής ότι θα αποσκοπεί σε κάτι διαφορετικό από την ανιδιοτελή έκφραση γνώμης του ιδιοκτήτη. Δεν είμαι αντίθετος με την πρόσδωση οικονομικής διάστασης στα μπλογκς, αλλά το πραγματικό τους πρόβλημα θα ήταν αν εκλείψει το πνεύμα ηρωισμού και ανιδιοτέλειας που τα διέπει αυτή τη στιγμή.\nαλλενάκι 27/03/2009 15:01:32\nΕπώνυμος 27/03/2009 15:01:53\nΆσχετο. Δείτε αυτό:\n"Παίζει" με Σαμαρά το Ίδρυμα Ανδρέας Παπανδρέου;\nataktos 27/03/2009 15:13:12\nΠροφήτης 27/03/2009 15:15:29\n1. Το κείμενο είχε ανέβει όταν ο Τσαγκαρουσιάνος είχε γράψει στην "Ε" "ρυθμιστείτε γιατί θα σάς ρυθμίσουν". Ήταν σε "θερμό" διάλογο στον Πιτσιρίκο, τότε δεχόταν σχόλια, μετά τα έκλεισε γι' αυτό δεν υπάρχει λινκ.\n2. Ο Σαμαράς και ο ΓΑΠ είχαν συμπέσει φοιτητές στην Αμερική και είναι γνωστό ότι διατηρούσαν καλή προσωπική σχέση. "Κάτι" είχε ακουστεί παλιά για ένταξη Σαμαρά στο ΠΑΣΟΚ, χωρίς απτή συνέχεια. Θυμάσαι ; Άγνωστη η σημερινή σχέση.\nΠροφήτης 27/03/2009 15:26:54\nΟ κ. Λαυρεντιάδης αγόρασε ΚΑΙ το (προβληματικό) κανάλι 10 του Τράγκα.\nΑν ακούσετε το Φράγκα από "πιστός καραμανλικός" να υμνεί τη Ντόρα, μην εκπλαγείτε.\nΠαλιός Οννεδίτης 27/03/2009 15:33:45\nΠολύ αισιόδοξη βρίσκω την προοπτική να αντικαταστήσουν τα blogs τον έντυπο τύπο. Είναι γεγονός ότι το διαδίκτυο και η πληροφόρηση μέσω αυτού υποκαθιστά σε μεγάλο βαθμό τις εφημερίδες ώστε να μειώνονται οι πωλήσεις εφημερίδων σε όλο τον κόσμο. Ανάλογη τάση υπάρχει και στην τηλεόραση με τραγικές επιπτώσεις στα έσοδα από διαφημίσεις. Πιο ενδιαφέρουσα όμως είναι η εμφάνιση μιας νέας γενιάς πολιτών που γυρνά την πλάτη στα παραδοσιακά ΜΜΕ. Αυτή η γενιά, «αχαρτογράφητη» τρόπον τινά, είναι ουσιαστικά η πρώτη μετατηλεοπτική γενιά. Το διαδίκτυο για αυτή την γενιά είναι καθημερινότητα και ανάγκη. Είναι συνήθεια ανάλογη του πρωινού καφέ. Από την άλλη οι αναστατώσεις που επιφέρουν οι ΤΠΕ είναι συνεχόμενες. Η έννοια της φορητότηττας βρίσκει νέες εφαρμογές με ραγδαίους ρυθμούς. Ήδη στην Ελλάδα οι πωλήσεις φορητών υπολογιστών ξεπέρασαν αυτές των σταθερών, ενώ το κλασσικό κινητό τηλέφωνο εξελίσσεται σε ένα πολυμηχάνημα με δυνατότητες επιστημονικής φαντασίας, συγκρινόμενο ακόμα και με το πρόσφατο παρελθόν. Να προσθέσω εδώ και το ηλεκτρονικό βιβλίο και την τεχνολογία του ηλεκτρονικού χαρτιού που ακόμα βρίσκονται σε πρώιμο στάδιο αλλά πολύ σύντομα θα συμπληρώσουν την εικόνα.\nΣτην Ελλάδα το φαινόμενο μείωσης κυκλοφοριών και τηλεθέασης έχει ενταθεί λόγω και της μειωμένης αξιοπιστίας των εφημερίδων και των ΜΜΕ γενικότερα. Δικαιολογεί λοιπόν αυτή η κατάσταση την αντικατάσταση των παραδοσιακών ΜΜΕ από τα blogs; Αν και δύσκολο να το προβλέψεις, αυτή η προοπτική δεν με πείθει. Τα διαδικτυακά έσοδα είναι πολύ δύσκολο να επιτρέψουν την διατήρηση του προσωπικού που χρειάζεται για την συλλογή και επεξεργασία της πληροφορίας ακόμα και αν υπολογιστεί η οικονομία στο κόστος εκτύπωσης ή το χαρτί. Το σενάριο όπου εθελοντές θα συνεισφέρουν το πρωτογενές υλικό έχει σοβαρά προβλήματα αξιοπιστίας και πιθανολογώ ότι σε βάθος χρόνου δεν θα είναι λειτουργικό. Πιο πιθανό μου φαίνεται το σενάριο της πλήρους ψηφιοποίησης της διαδικασίας ενημέρωσης και πληροφόρησης και της δημιουργίας μέσω συγχωνεύσεων και λουκέτων των παραδοσιακών ΜΜΕ μερικών κολοσσών ενημέρωσης και ψυχαγωγίας (δηλ. ολιγοπωλίων) που θα έχουν την δυνατότητα να πληροφορούν αξιοποιώντας εκτός από τον γραπτό λόγο και άλλα μέσα επικοινωνίας. Τα blog θα έχουν περιφερειακό ρόλο επιτρέποντας μεγαλύτερη διαδραστικότητα με τον πολίτη και λειτουργώντας συμπληρωματικά σε niche markets θα επιβιώσουν μέσω της θεματικής εξειδίκευσης τους . Ίσως να έχουν τον ρόλο του φύλακα της ενημέρωσης σπάζοντας κατά καιρούς τα ολιγοπώλια. Δεν θα απέκλεια κάποια blog να μπορέσουν να διεκδικήσουν την μετεξέλιξη τους σε πληροφοριακές πολυμεσικές πύλες στο διαδίκτυο σε αυτή την φάση. Αργότερα θα είναι πρακτικά αδύνατο. Σε αυτό το νέο δικτυωμένο κόσμο υπάρχουν επίσης πολλά ανοιχτά θέματα. Πνευματικά δικαιώματα, ιδιωτικότητα και απόρρητο παραμένουν ακόμα συγκεχυμένα. Ο έλεγχος και η λειτουργία του διαδικτύου ήταν μέχρι στιγμής άναρχη. Θα διατηρηθεί έτσι και στο μέλλον; Το βρίσκω δύσκολο να παραμείνει έτσι στο διηνεκές. Ακόμα και στην Άγρια Δύση κάποια στιγμή επιβλήθηκαν τα συρματοπλέγματα και οι Σερίφηδες.\nΕπομένως το μέλλον των Blogs που σημειωτέον τα περισσότερα είναι για τα σκουπίδια, είναι συνδεδεμένο με ευρύτερες πολιτικές, τεχνολογικές και κοινωνικές εξελίξεις. Στην Ελλάδα με την απουσία σοβαρού τύπου το πρόβλημα δεν είναι τα blog ή εφημερίδες και παραδοσιακά ΜΜΕ αλλά γενικότερα η έλλειψη ποιότητας και στα δύο.\nαλλενάκι 27/03/2009 15:50:41


Και ο Ινφαντίνο για πρόεδρος της FIFA! - Αθλητισμός - Νέα Κρήτη\nΤώρα διαβάζετε: Και ο Ινφαντίνο για πρόεδρος της FIFA!\nΚαι ο Ινφαντίνο για πρόεδρος της FIFA!\nΕνδιαφέρουσα εξέλιξη στη μάχη για την προεδρία της FIFA. Σύμφωνα με τον «Guardian», ο Τζάνι Ινφαντίνο, γενικός γραμματέας της UEFA και δεξί χέρι του Μισέλ Πλατινί, αναμένεται να καταθέσει υποψηφιότητα για τη θέση έχοντας την υποστήριξη της εκτελεστικής επιτροπής της ευρωπαϊκής ομοσπονδίας. Η σχετική προθεσμία εκπνέει σήμερα.\nΟ Γάλλος πρόεδρος έχει επίσης υποβάλει υποψηφιότητα, η οποία, ωστόσο είναι στον αέρα, καθώς τηρεί υπό διαθεσιμότητα και βρίσκεται υπό διερεύνηση μετά την αποκάλυψη πως έλαβε για «ύποπτο» λόγο ένα μεγάλο ποσό από τον νυν πρόεδρο της FIFA, Ζεπ Μπλάτερ.\nΣύμφωνα με πηγές που επικαλείται η βρετανική εφημερίδα, η UEFA αποφάσισε να προωθήσει τον Ινφαντίνο, στενό συνεργάτη του Πλατινί την τελευταία εξαετία, μέσω τηλεδιάσκεψης των μελών της.\nΜέχρι τώρα έχουν κατατεθεί έξι υποψηφιότητες για την προεδρία της FIFA, αφού πέραν του Μισέλ Πλατινί, τη θέση διεκδικούν ο πρίγκιπας Αλί μπιν αλ Χουσεΐν της Ιορδανίας, ο Γάλλος Ζερόμ Σαμπάν και ο Σεΐχ Σαλμάν μπιν Εμπραχίμ Αλ Χαλίφα από το Μπαχρέιν, ο Νοτιοαφρικανός Τοκίο Σεξγουάλε και ο Ντέιβιντ Ναχίντ από το Τρίνινταντ&Τομπάγκο.


Τεστ νοημοσύνης! - Παπαδάτος Παύλος\nPavlos Real News 01/12/2013 | 0\nΤι εμποδίζει την κυβέρνηση, πέραν της αδιαφορίας, και δεν προχωρεί στην έκδοση της φοροκάρτας αλλά και στην ηλεκτρονική σύνδεση των ταμειακών μηχανών ώστε να αποδίδεται αυτομάτως και ο ΦΠA; Γιατί κάνουμε συζητήσεις επί συζητήσεων για το αν θα πρέπει ή όχι να κλείσουν κάποιοι άχρηστοι οργανισμοί με εκατοντάδες εκατομμύρια ζημιές τις οποίες πληρώνουμε εμείς, τα κορόιδα, για να έχουν δήθεν δουλειά κάποιοι επιτήδειοι; Kαι γιατί θα πρέπει να πληρώνουμε 2 δις ευρώ τέλη υπέρ τρίτων παραγόντων; Και μόνο αυτά αν έβαζε σε τάξη ο κύριος Στουρνάρας, ούτε τις αξίες των ακινήτων θα εξευτέλιζε, ούτε τις συντάξεις θα εξανέμιζε και φυσικά, δεν θα δίναμε εθνικές διαστάσεις σε μια δήθεν «επένδυση» της CocaCola που θα δημιουργήσει 10 νέες θέσεις εργασίας!!!\nΑπάντηση φυσικά στα ερωτήματα δεν περιμένω. Αλλά καλό θα είναι τα πρόσωπα που καταλαμβάνουν καίριες πολιτικές θέσεις να μην επιλέγονται μόνο με βάση τις ψήφους που συνέλεξαν ή τις περγαμηνές που απέκτησαν από δοτές δημόσιες θέσεις, αλλά και με βάση κάποιο τεστ νοημοσύνης στο οποίο θα πρέπει να υποβάλλονται.\nPrevious: Previous post: Ο Καλός, ο Κακός και ο Άσχημος!\nNext: Next post: Οιωνός κακών μελλοντικών εξελίξεων


Όταν η αμερικανική κυβέρνηση έφτιαξε ένα μυστικό iPod κάτω από τη μύτη του Στιβ Τζομπς - Daily-News.GR\n19 Σεπτεμβρίου 2020, 20:04\tΤεχνολογία 176 Προβολές\nΑν ρωτήσεις ακόμα και σήμερα την Apple για το τροποποιημένο iPod που έφτιαξε κάποτε, η απάντηση θα είναι η συνήθης: «Κανένα σχόλιο».\nΚαι η αλήθεια είναι τι να σχολιάσεις όταν έχεις ψάξει με ειλικρίνεια και δεν βρήκες ποτέ ούτε ένα στοιχείο που να λέει πως κάτι τέτοιο συνέβη στην πραγματικότητα;\nΚι όμως, συνέβη. Και το γνώριζαν αποκλειστικά 4 άνθρωποι.\nΉταν το 2005 και για ένα χρονικό διάστημα που επέτρεψε η Apple σε δύο κυβερνητικά στελέχη να μπουν στα άδυτά της για να αναπτύξουν μια διαφορετική εκδοχή του iPod.\nΤι ακριβώς έκανε η «πειραγμένη» συσκευή δεν είναι ακριβώς γνωστό, η ιστορία που μοιράζεται όμως με το κοινό ο μηχανικός της Apple που δούλευε στο τμήμα του iPod, David Shayer, είναι άκρως εντυπωσιακή.\nΜια μέρα του 2005 λοιπόν, το αφεντικό του αφεντικού του Shayer, ο ίδιος ο διευθυντής του iPod Software, μπήκε ξαφνικά στο γραφείο του. «Έχω μια δουλειά για σένα. Το αφεντικό σου δεν ξέρει γι’ αυτό. Θα βοηθήσεις δύο μηχανικούς του υπουργείου Ενέργειας να φτιάξουν ένα σπέσιαλ iPod. Θα αναφέρεσαι μόνο σε μένα».\nΜόλις 4 από την Apple γνώριζαν για το απόρρητο πρόγραμμα, ο Shayer, ο διευθυντής του iPod Software, ο αντιπρόεδρος του iPod Division και ο αντιπρόεδρος του Hardware. «Κανείς από μας δεν δουλεύει πια στην Apple. Δεν υπήρχαν ίχνη. Όλες οι επικοινωνίες γίνονταν πρόσωπο με πρόσωπο».\nΑκόμα και ο Shayer δεν γνώριζε τι ακριβώς φτιάχνουν που να μοιάζει με iPod. Υποπτεύεται πάντως πως ήταν ένας «καμουφλαρισμένος μετρητής Γκάιγκερ», ώστε να μπορούν να μετρούν τα επίπεδα ραδιενέργειας χωρίς να κινούν υπόνοιες.\nΚι αν κάτι τέτοιο μοιάζει να έχει βγει από μυθιστόρημα, την ιστορία επιβεβαίωσε και ο παλιός ο αντιπρόεδρος του iPod Division, Tony Fadell!\nΕτικέτεςiPOD Στιβ Τζομπς\nΠροηγούμενος 3 λόγοι για να βάλεις το μέλι στη διατροφή σου\nΕπόμενο Για ΠΑΟΚ και Τσόλακ γράφουν οι Κροάτες


Με άποψη: Ευρωβουλευτές της Αριστεράς στο Ευρωκοινοβούλιο για τη Δίκη της Χρυσής Αυγής – "ΔΕΝ ΕΙΝΑΙ ΑΘΩΟΙ”\nΕυρωβουλευτές της Αριστεράς στο Ευρωκοινοβούλιο για τη Δίκη της Χρυσής Αυγής – "ΔΕΝ ΕΙΝΑΙ ΑΘΩΟΙ”\nΔεκάδες Ευρωβουλευτές και Ακτιβιστές ένωσαν τη φωνή τους ενάντια στη Χρυσή Αυγή\n· Η Ευρωομάδα της Αριστεράς θα δώσει το παρόν και στην αυριανή μεγάλη συγκέντρωση έξω από το Εφετείο\nΗ αυριανή απόφαση στη δίκη της Χρυσής Αυγής είναι ένα διεθνές θέμα που απασχολεί και το Ευρωκοινοβούλιο. Ευρωβουλευτές της Αριστεράς ένωσαν τη φωνή τους σε κοινή δράση, θέλοντας και οι ίδιοι να εκφράσουν με τον πιο κατηγορηματικό τρόπο το: “ΔΕΝ ΕΙΝΑΙ ΑΘΩΟΙ”, αναφερόμενοι στα μέλη της Χρυσής Αυγής.\nΟι Ευρωβουλευτές της Ευρωομάδας της Αριστεράς, GUENGL, συγκεντρώθηκαν στο Ευρωκοινοβούλιο κρατώντας πλακάτ με το μήνυμα υπέρ της καταδίκης της εγκληματικής οργάνωσης. Στην δράση συμμετείχαν δεκάδες ευρωβουλευτές από οκτώ (8) κόμματα και έξι (6) διαφορετικές χώρες, μεταξύ των οποίων και ο Ευρωβουλευτής του ΣΥΡΙΖΑ-Προοδευτική Συμμαχία Κώστας Αρβανίτης.\nΜε την κίνηση αυτή οι Ευρωβουλευτές της GUE/NGL στέλνουν ένα ηχηρό μήνυμα πως η καταδίκη της Χρυσής Αυγής δεν αποτελεί μόνο απαίτηση της ελληνικής αλλά και της ευρωπαϊκής κοινής γνώμης. Η Ευρωομάδα της Αριστεράς θα συμμετέχει και στο αυριανό συλλαλητήριο στην Αθήνα, έξω από το Εφετείο με την παρουσία του Αντιπροέδρου του Ευρωπαϊκού Κοινοβουλίου Δημήτρη Παπαδημούλη, καθώς και του Ευρωβουλευτή του ΣΥΡΙΖΑ-Προοδευτική Συμμαχία, Πέτρου Κόκκαλη.\nΕτικέτες Νέα της Πέλλας, Νέα του Ευρωπαϊκού Κοινοβουλίου


Coyote Canyon, Eagle - Κριτικές εστιατορίων - TripAdvisor\nCoyote Canyon, Eagle\nΝο 1 από 6 Εστιατόρια - Eagle\n105 W Main St, Eagle, WI 53119-2025\nΜπορείτε να φάτε ,και τρώνε ,και τρώνε ,και φάτε!!!\nΔεν είμαι λάτρης του ό,τι μπορείτε να φάτε εστιατόρια , αν και αν έπρεπε να πάω σε ένα , θά coyote canyon. έχουν καλή σούπες και μια μεγάλη ποικιλία φαγητών\nΚαι πάλι, δεν χρειάζεται να διακόψετε\nOk, εάν έχετε πάει ποτέ σε αυτό το μέρος, θα σας δώσω την κάτω χαμηλά. Είναι ένα μπαρ / εστιατόριο και το μπαρ είναι κάπως το πρώτο πράγμα που έκαναν και είναι τα χρήματα για τσάι. Το φαγητό σας βοηθά όμως γνωρίζουν το bikers φέρνοντας...σε μετρητά με ποτά. Το φαγητό ήρθαν να συμπληρώσει κοιλιακή χώρα (πανσέτα). Ακούσαμε για να σταματήσει και ενώ έξω για ιππασία. Μερικές φορές είναι τυχαίο. Εντυπωσιάστηκα με ένα πράγμα: είναι χονδρού τεμαχίου πολύ όταν έχουν το σαββατοκύριακο. Όταν δεν είναι απλώς πηγαίνετε σπίτι! Αυτό είναι το μόνο που, αν επιστρέψουμε. Μείναμε λόγω της παρατεταμένης οδήγησης και που πεινούν. Παραγγείλετε ένα χάμπουργκερ και μπάρμπεκιου χοιρινό σάντουιτς. Πόσο δύσκολο μπορεί να είναι και η καλή briskets τίποτα! Δεξιά; Η Burger ήταν πολύ θλιβερή και δεν είναι τέλεια. Τίποτα για να πιάτο ήταν εξαιρετικό. Ήταν στεγνό και το κότσο στα μαλλιά ήταν μπαγιάτικο πλευρές ήταν λίγα. Το χοιρινό κρέας είχε τόσο πολύ που αποτελούν αντικείμενο ντάμπινγκ σάλτσες για να καλύψει ξηρό κρέατος. Οι πλευρές δεν είναι εντυπωσιακό και είναι ένα σοκ να έχουν τόσο θλιβερά πιάτα! Μην ρωτήσετε γιατί ήταν κακό ... Επειδή το αυστραλιανό είναι το καλύτερο που έχουμε φάει ποτέ πουθενά. Δεν μπορούμε να πιστέψουμε ότι το κακό φαγητό ήταν ότι κλείσαμε. Γιατί; Ζητήσαμε εμείς μαζί με την κοιλιά τους πόνους που σύντομα θα ακολουθήσει. Απλώς δεν μπορώ να κατανοήσω τα μέρη που θα θέσει τόσο σε περηφάνια ένα πιάτο και όχι στο πλήρες μενού. Θα ήθελα απλώς πείτε τους πολίτες να πάνε για ένα πράγμα, και αν δεν είναι απλώς περπατήστε έξω. Το λυπηρό είναι ότι θα μπορούσαν να το αγνοήσετε, εάν το επιθυμούσαν πολύ! Ντροπή και θλιβερό. Και πάλι, αναμένουν καλύτερους και ενημερώστε τους δεν ήταν καλό. Κάνουμε πάντα και θα έχουν την επιλογή να καταστήσουμε καλύτερο ή δεν ενδιαφέρονται. Αν η επιλογή είναι να μην έχουμε φροντίδας θα μοιραστείτε και να μην επιστρέψουν. Έχουμε επιλογές στον τρόπο ζωής και τον τρόπο με τον οποίο επιλέγουμε να δαπανήσουμε χρήματα είναι μία ξέρουμε πώς να το κάνετε! Ευχαριστούμε για την ανάγνωση και πραγματικά ελπίζω να λάβετε από κοινού, διότι το πρόσωπο που το μάγειρες αυστραλιανό έχει ταλέντων. Ακριβώς ό,τι άλλο χρειάζεται δουλειά! Καλή τύχη προσωπικό / ιδιοκτήτη / και πελάτες.Περισσότερα\nΚαλή εξυπηρέτηση , μεγάλη μεξικάνικα πιάτα, καπνιστό κοτόπουλο είναι υπέροχο\nΚαλό κρύα μπίρα, πολλές επιλογές, δίκαιη μπέργκερ, μεγάλη καπνιστό κοτόπουλο και καλό μεξικάνικο στιλ πιάτα. λίγο καλύτερο από το μέσο όρο\nΕξυπηρέτηση και το φαγητό ήταν υπέροχο. Ο μπάρμαν φιλικό και καλό φαγητό. Είχαμε τη γαλλική κρεμμυδόσουπα και το Rueben. Ήταν μια Κυριακή απόγευμα ήταν ο μπάρμαν δεν ήταν και πολύ κόσμο, αλλά πραγματικά γεμάτη και αστεία\n"Πολύ άνετο μικρό μέρος"\nΓια μια μέρα βόλτα με το ποδήλατο, ναι μοτοσικλέτα σας το Νοεμ. είναι αρκετά εντυπωσιακή και να τελειώσετε τη μέρα σας σταματήσαμε σε για να πάρουν κάτι να φάμε. Πολύ ρουστίκ ατμόσφαιρα, το προσωπικό ήταν πολύ φιλικό και το service ήταν σωστές. Είχαμε και οι...δύο σάντουιτς που ήταν πραγματικά καλά τις πατάτες με σάλτσα μελιτζάνας ήταν καταπληκτικό. Γι' αυτό χαιρόμαστε που έχουμε σκοπό να σταματήσει τη μεγάλη μέρα ιππασίας. Αναμφίβολα θα επιστρέψουμε.Περισσότερα\nΜπορείτε να παραγγείλετε ένα παρήγγειλαμε να πάτε.\nΜπορείτε να παραγγείλετε ένα παρήγγειλαμε να πάτε για μεσημεριανό σήμερα. Ένα καταπληκτικό burger και είχε γίνει μέσα σε 15 λεπτά. Λίγο ακριβό αλλά ήταν ένα μεγάλο χάμπουργκερ και ένα από τα καλύτερα που έχω φάει σε αρκετή ώρα! Οι πατάτες ήταν ξινή κρέμα και κρεμμύδι...που είναι το αγαπημένο μου…ανυπομονούμε να φάμε μεσημεριανό και στο εγγύς μέλλον.😎Περισσότερα\nCoyote Canyon προσφέρει αξιοπρεπή χάμπουργκερ και σάντουιτς. Έχουν καλή εξυπηρέτηση σε ένα ρουστίκ περιβάλλον. Δεν πιστεύω ότι το φαγητό είναι εξαιρετικό, αλλά σίγουρα δεν είναι κακό.\nΉμασταν έξω για μια βόλτα με το ποδήλατο και την ημέρα όπου βρισκόμαστε γύρω στο μεσημέρι θα σταματήσουμε στην εν λόγω ρυμούλκησης και βρείτε ένα εστιατόριο που δεν έχουμε πάει στο παρελθόν. Αυτή η τελευταία Τετάρτη ήμασταν στο Eagle Wisconsin. Κοιτάζοντας γύρω βρήκαμε ένα γκριλ...Μπαρ/τι είχε μια πινακίδα λέει ποδηλάτες μπορούν, έτσι ώστε να ήταν το μέρος για εμάς. Ήταν ένα μικρό φιλόξενο μέρος με μια ζεστή φιλική ματιά από ένα μέρος που μπορεί να βρείτε στο Γουαϊόμινγκ. Σε κοντινή μας υποδέχτηκε με ένα χαμόγελο, και μπορείτε να καθίσετε οπουδήποτε επιθυμείτε. Δεν ήταν πολύ απασχολημένοι με την ώρα, έτσι ώστε να βρούμε το δρόμο μας προς το πίσω μέρος του εστιατόριο της περιοχής. Το διακομιστή, Morgan, ήταν ακριβώς εκεί για να μας για ποτό, όλοι είχαμε παγωμένο τσάι. Morgan δεν θα μπορούσε να είναι πιο εξυπηρετικό όπως είπε κάποια από τις προσφορές και δεν ήταν καν στο μενού. Δεν έχει πολλά ερώτηση και απάντησε όλων αυτών. Ανέφερε επίσης μας είπε ότι έκανε τη δική του corned beef και briskets. Συμπαθώ corned beef είχα ένα Ruben. Τα υπόλοιπα μπορείτε να παραγγείλετε ένα Ruben, taco σαλάτα και μπουφέ με σαλάτες σεφ. Το φαγητό ήταν εξαιρετικό, μαζί με την υπηρεσία. Morgan επίσης μας είπατε για την Παρασκευή τους τηγάνιζαν ψάρια και πόσο καλό ήταν. Όλοι συμφωνήσαμε ότι θα κάνουν στάση πίσω από την Παρασκευή την επόμενη φορά που θα ήταν έτσι. Συνιστώ ανεπιφύλακτα να σταματήσετε στο Coyote Canyon γκριλ.Περισσότερα\nΑυτό είναι κάτι που πρέπει να δοκιμάσετε μέρος για να φάτε. Νόστιμο φαγητό και λογικές τιμές. Λίγο εκτός της συνηθισμένης διαδρομής αλλά συνιστάται από τους ντόπιους. Η εξυπηρέτηση ήταν εξαιρετική, το προσωπικό είναι φιλικό και το φαγητό ήταν αξέχαστη.\nΜεσημεριανό γεύμα με 100 ποδηλάτες.\nΛένε ότι αν θέλετε καλό φαγητό, πηγαίνετε εκεί όπου τρώνε οι ποδηλάτες βουνού. Ή ίσως να είναι οδικοί μεταφορείς, ή ίσως τους ηλικιωμένους. Ούτως ή άλλως αυτό το μέρος είχε όλα αυτά. Μικρό μπαρ/παμπ/εστιατόριο που φημίζεται για τα καπνιστά κρέατα. Ήπιο μέρα του Ιουλίου, τρώγαμε...έξω από τα μέσα όπως πίνακες που λήφθηκαν. Αρκετά γεμάτο house. Σάντουιτς με τις πλευρές του στήθους slaw και γλυκοπατάτα πατάτες. Αυτό το σάντουιτς που τροφοδοτούνται δύο. Άπαχο καπνιστό στήθους. Το mayo Slaw ήταν ευγενική, αν και θα προτιμούσα το ξύδι γκαρνταρόμπα, ήταν εντάξει. Φίλος είχε περίνεου πάνω από σπιτικά Mac και τυρί. Τραγανά και καλό. Η φίλη μου είχε Cobbs σαλάτα, καταπληκτική προσφέροντας σε αυτό το μέρος, και ήταν τεράστια. Καλή επιλογή από μπύρες. Το προσωπικό ήταν πολύ εξυπηρετικό και φιλικό. Θα συνιστούσα αυτό το ανά πάσα στιγμή.Περισσότερα\nΔιεύθυνση: 105 W Main St, Eagle, WI 53119-2025\nΑριθμός τηλεφώνου: +1 262-594-3401


«Από τῶν ψιχίων… τῆς τραπέζης» Σου.\nΛυπήσου με, Κύριε, ένδοξε απόγονε του Δαβίδ! Η κόρη μου φρικτά υποφέρει από σκληρό δαιμόνιο! «Κακῶς δαιμονίζεται». Σπαρακτική ακούστηκε από μακριά η κραυγή. Ήταν μια γυναίκα Χαναναία, που είχε βγει από το χωριό της και με χέρια απλωμένα ικέτευε…Ο Κύριος, που ακόμα και στον παραμικρό αναστεναγμό έσκυβε πάντα πρόθυμα με καλοσύνη, εδώ ούτε που γύρισε το βλέμμα.\nΜε τη θεϊκή Του σκέψη κάτι άλλο, μεγαλύτερο από μια απλή θεραπεία προγραμμάτιζε. Γι’ αυτό ακριβώς κι εξακολουθούσε ατάραχα να βαδίζει στον απόμερο εκείνο δρόμο κοντά στα «μέρη Τύρου καί Σιδῶνος». Ο όμιλος των μαθητών, που Τον περιστοίχιζε, γέμισε με απορία.\nΚαμιά απόκριση. Ο Κύριος αργά μα σταθερά απομακρυνόταν με φαινομενική αδιαφορία.Ωστόσο, στις σπαραξικάρδιες εκκλήσεις της Χαναναίας δεν άντεξαν οι μαθητές. Πήραν το θάρρος να παρέμβουν. Κύκλωσαν με αγωνία το Διδάσκαλο τους και «ἠρώτων αὐτόν». τον παρακαλούσαν ένθερμα. Τον πολιορκούσαν.\n— «Ἀπόλυσον αὐτήν», Διδάσκαλε. Κάνε της το καλό, να φύγει, «ὅτι κράζει ὄπισθεν ἡμῶν». Δε φαίνεται να σταματήσει τις ικετευτικές κραυγές ξοπίσω μας. Κρίμα είναι… Κοφτά και σοβαρά τους απάντησε ο Χριστός:\n— «Ὦ γύναι, μεγάλη σου ἡ πίστις!», αναφώνησε ο Χριστός. Έχεις πίστη αξιοθαύμαστη! Επέμεινες. Δε λύγισες μπροστά σε καμιά δοκιμασία. Λοιπόν «γενηθήτω σοι ὡς θέλεις». Ας γίνει όπως ακριβώς το επιθυμείς.Και πραγματικά. Από εκείνη τη στιγμή, «ἀπό τῆς ὥρας ἐκείνης», γιατρεύτηκε η κόρη της οριστικά. Είναι χαρακτηριστική και πολύ διδακτική η επιμονή της Χαναναίας. Κυριολεκτικά έκανε μάχη, για να αποσπάσει το έλεος του Χριστού. Αλλά προσέξτε. Αυτή η θερμή επιμονή δεν είχε μέσα της πείσμα, προπέτεια ή εγωισμό. Ήταν συνυφασμένη με ταπείνωση εκπληκτική κι απέραντη αφοσίωση κι εμπιστοσύνη στη θεία φιλοστοργία.Έκανε πως την αγνοεί ο Χριστός. Δεν αποθαρρύνθηκε, δεν απέκαμε εκείνη. Τον αναζήτησε με ισχυρότερο πόθο. Την ονόμασε «σκυλάκι», ανάξιο λόγου. Δεν παρεξηγήθηκε. Δεν σηκώθηκε να φύγει οργισμένη. Παραδέχτηκε τα υποτιμητικά λόγια και τα μετέτρεψε σε επιχείρημά της. Το χέρι που απλώθηκε να τη διώξει, αυτή το άρπαξε να το φιλήσει, να στηριχθεί και σωθεί απ’ αυτό!Έτσι κι εμείς. Όταν ζητάμε κάτι από τον Πανάγαθο Θεό, ας το ζητούμε ακούραστα, επίμονα, αλλά και ταπεινά. Όχι με απαιτήσεις και γογγυσμό, αλλά με ευλαβική αποδοχή της θείας παιδαγωγίας.\n— «Ελέησόν με, Κύριε», θ’ ακουσθεί και τρίτος. Σπλαχνίσου με. Το σπίτι μου δοκιμάζεται σκληρά. Τα αδέλφια μου… Οι γονείς μου… Έχουμε άμεση ανάγκη της παρουσίας και της ειρήνης Σου. Γι’ αυτό μ’ εγκαρτέρηση αδιάκοπα Σε ικετεύω, έχοντας την πεποίθηση ότι δεν αδιαφορείς. Όσο κι αν αργείς… Όταν έτσι επίμονα και ταπεινά προσευχηθούμε, τότε θα μας χαρίσει γενναιόδωρα τις ευλογίες Του ο Χριστός. Θα μας αξιώσει πρώτα από όλα να Τον έχουμε πλησιάσει και να έχουμε συνδεθεί μαζί Του. Κατόπιν θα μας χαρίσει την ευαρέσκεια, την εύνοια, το θεοτίμητο έπαινό Του. Τέλος, θα ικανοποιήσει και το αίτημά μας. Θα δώσει τη θεοπρεπή εντολή «γενηθήτω σοι ὡς θέλεις».


USAMS U57 Διπλή δεξιά γωνία Type-C Micro USB Καλώδιο δεδομένων γρήγορης φόρτισης 1,2M για Samsung Galaxy Note S20 ultra S21 Huawei Mate40 OnePlus 8 Pro OPPO VIVO Κριτικές - Banggood Ελληνικά Online Shopping\nπλήρως ικανοποιημένη, η οποία έφθασε στην ώρα της και παραλήφθηκε όπως περιγράφεται.\nΠαραγγελία: 10/08/2021 Παραληφθέντα στοιχεία: 18/08/2021 Το δέμα έφτασε σε χρόνο ρεκόρ. Η συσκευασία θα μπορούσε να είναι λίγο καλύτερη, καθώς τα κουτιά ήταν λιωμένα, αλλά δεν επηρέασε τα καλώδια. Ίσως ένα μικρό περιτύλιγμα φυσαλίδων στο μέλλον; Τα καλώδια είναι όπως περιγράφονται και κάνουν γρήγορη φόρτιση. ✔ Συστήνω τον πωλητή ✔ Ευχαριστώ 😀\nΚαλώδιο δεδομένων γρήγορης φόρτισης HOCO U53 Micro USB 4A για Tablet Smartphone 1.2M\n1 έως 3 Tree Fork Audio Adapter Headphone Audio Splitter Music Share Audio Splitter 4 Plug 3,5mm Headphone Splitter\nΚαλώδιο δεδομένων φόρτισης HOCO U42 90 Degree Exquisite Steel Micro USB για Tablet Smartphone 1.2M\nBakeey DIY Power Bank Case Case C PD Dual USB LED Display Portable Power Bank Shell DIY Kit για iPhone XS 11Pro Huawei P40 Pro Mate 30 Xiaomi Mi10 Redmi Note 9S\nBakeey 4 σε 1 κράμα αλουμινίου Type-C/ Προσαρμογέας βάσης σύνδεσης USB Hub με USB3.0+USB2.0*3


Έρχεται μαρτιάτικος χιονιάς από Μακεδονία μέχρι Κρήτη - Almopia24\nHome / ΚΑΙΡΟΣ / Έρχεται μαρτιάτικος χιονιάς από Μακεδονία μέχρι Κρήτη\nΈρχεται μαρτιάτικος χιονιάς από Μακεδονία μέχρι Κρήτη\n07 Μαρτίου ΚΑΙΡΟΣ\nΣκεφτόμαστε επίσης τα πουλιά ριχνοντάς τους τροφή καθώς και τα κατοικίδια σε εξωτερικούς χώρους ώστε να έχουν και αυτά τροφή, πόσιμο νερό και προστασία από την παγωνιά! Μάρτης- γδάρτης λοιπόν…».\nΚατά περιόδους χιονοπτώσεις στα ορεινά-ημιορεινά καθώς και σε περιοχές χαμηλού υψομέτρου της Ηπείρου (άντε, να γίνει κάτι με τα Γιάννενα και την Κόνιτσα γιατί όταν θα πάω εκεί, δεν θα έχω μούτρα να βγω στο Παζάρι), της Μακεδονίας, της Θράκης, της Θεσσαλίας κα της κεντρικής Στερεάς Ελλάδας. Μέτριας έντασης βροχές και σποραδικές καταιγίδες κυρίως στις θαλάσσιες-παραθαλάσσιες περιοχές.\nΟι χιονοπτώσεις θα κατέβουν ως τα πεδινά της κεντρικής και βόρειας Ελλάδας καθώς και των νησιών του Α-ΒΑ Αιγαίου, αλλά στις περισσότερες περιοχές θα είναι εξασθενημένες. Τονίζεται, πάντως, ότι στην ανατολική ηπειρωτική Ελλάδα από τη Θεσσαλία ως την Α. Πελοπόννησο, συμπεριλαμβανομένης της Εύβοιας, κατά περιόδους θα σημειώνονται αξιόλογες χιονοπτώσεις με εφήμερες όμως και μικρού πάχους χιονοστρώσεις στις χαμηλού υψομέτρου περιοχές.\nΣτη ΘΕΣΣΑΛΟΝΙΚΗ αξιόλογες χιονοπτώσεις ακόμα και σε περιοχές χαμηλού υψομέτρου (στα παράλια επικρατέστερο θα είναι το χιονόνερο) αναμένονται από απόψε τη νύχτα ως αύριο το μεσημέρι.\nΣτην ΑΤΤΙΚΉ το επόμενο πενθήμερο χιονοπτώσεις ασθενούς έως μέτριας έντασης αναμένονται κατά περιόδους κυρίως στα ανατολικά και τα βόρεια του νομού. Από πλευράς υψομέτρου, ως την Τετάρτη οι χιονοπτώσεις θα περιοριστούν στις ορεινές-ημιορεινές περιοχές, αλλά από την Πέμπτη, με την περαιτέρω πτώση της θερμοκρασίας, θα κατέβουν και στα πεδινά. Στην πόλη της Αθήνας είναι πιθανό να σημειωθούν παροδικές χιονοπτώσεις, αλλά η χιονόστρωση είναι λίαν αμφίβολη.\nΈρχεται μαρτιάτικος χιονιάς από Μακεδονία μέχρι Κρήτη Reviewed by . on 07 Μαρτίου Rating: 5


«Όλος ο λιβυκός λαός, άνδρες και γυναίκες έχουν όπλα. Δεν θα προχωρήσετε, δεν θα πατήσετε στη γη μας. Είμαστε θύματα και ο καταπιεσμένος πάντα νικά στο τέλος και ο επιτιθέμενος νικάται. Μας αποδείξατε ότι είσαστε τρομοκράτες και ζώα και επιτίθεστε σε ένα κράτος που δεν σας έκανε τίποτα. Ποιά δικαιολογία έχετε; Είστε νέοι σταυροφόροι» πρόσθεσε. Μεγάλη επίθεση κατά του καθεστώτος Καντάφι εξαπολύουν από χθες οι ΗΠΑ και οι “πρόθυμοι”, με τη Γαλλία να διεξάγει το πρώτο κύμα επιθέσεων κατά των δυνάμεων της Λιβύης. Οι δυτικές δυνάμεις χτυπούν την αντιαεροπορική άμυνα της Λιβύης, κυρίως γύρω από την Τρίπολη και τη δυτική πόλη Μισράτα. Τα ξημερώματα μπήκαν στο χορό οι Βρετανοί. Τελευταίες θα συμμετάσχουν θα είναι οι αραβικές χώρες. Ο μέχρι στιγμής απολογισμός είναι 48 νεκροί και 150 τραυματίες λέει η λιβυκή τηλεόραση, χωρίς οι αριθμοί να επιβεβαιώνονται από άλλες πηγές.\nΣύμφωνα με τον αμερικανό αντιναύαρχο Ουίλιαμ Γκόρτνει “αυτή ήταν η πρώτη φάση, αυτού που έχει σχεδιαστεί ως μία επιχείρηση με πολλές φάσεις. “Τα χτυπήματα είναι προσεκτικά σχεδιασμένα σε συνεργασία με τους συμμάχους μας” ανέφερε σχετικά με την επιχείρηση “Αυγή της Οδύσσειας”. Η Βρετανική πολεμική αεροπορία εξαπέλυσε επιθέσεις στη Λιβύη, ανακοίνωσε πριν από λίγο το Λονδίνο. Σύμφωνα με αξιωματούχους του υπουργείου Άμυνας, καταδιωκτικά – βομβαρδιστικά τύπου Tornado διεξάγουν αεροπορικές επιδρομές στη χώρα της Βόρειας Αφρικής. «Μπορώ να επιβεβαιώσω ότι η RAF [βασιλική πολεμική αεροπορία] άνοιξε επίσης πυρ με πυραύλους Stormshadow από έναν αριθμό Tornado GR4», δήλωσε ο στρατηγός Τζον Λόριμερ, εκπρόσωπος των Βρετανικών ενόπλων δυνάμεων. «Αυτό που κάνουμε είναι αναγκαίο, νόμιμο και δίκαιο» δήλωσε ο βρετανός πρωθυπουργός Ντέιβιντ Κάμερον. Αναλυτικά οι δυνάμεις κατά Καντάφι\nΝΕΕΣ ΦΩΤΟΓΡΑΦΙΕΣ ΑΠΟ ΤΗΝ ΙΑΠΩΝΙΑ\tΑπό ελληνικές βάσεις θα απογειώνονται βομβαρδιστικά – Βίντεο από τη Σούδα\treutersCIA says Russia intervened to help Trump win White House 10/12/2016Exxon CEO is now Trump's secretary of state favorite - transition official 10/12/2016OPEC, Russia see smooth road to global deal on output cut 10/12/2016Russia says Syrian government controls 93 percent of Aleppo 10/12/2016Trump team memo on climate change alarms Energy Department staff 10/12/2016After impeachment of South Korean president, anti-Park rallies resume 10/12/2016Ho, ho, ho! SantaCon is coming to town 10/12/2016Senate passes funding bill, Obama signs into law 10/12/2016Trump to name Goldman executive Cohn to key economic post 10/12/2016Trump packs trade team with veterans of steel wars with China 10/12/2016\ttaneaΠαρουσιάστηκε σφάλμα. Το κανάλι ίσως είναι εκτός λειτουργίας. Δοκιμάστε αργότερα.\tsport24H γοητεία της συνέπειας 10/12/2016Πολύ βαρύ το κλίμα για Μπέντο στον Ολυμπιακό 10/12/2016Ξέσπασμα Κετσπάγια: "Αν δεν μιλήσουν στην ΑΕΚ με τον... από πάνω, ούτε καφέ δεν παραγγέλνουν!" 10/12/2016Οσασούνα - Μπαρτσελόνα LIVE 07/12/2016Ο ΠΑΟΚ είναι καλή ή κακή ομάδα τελικά; 10/12/2016Πρώτες επαφές ΠΑΟΚ - Ροντρίγκες για νέο συμβόλαιο 10/12/2016Ο ΠΑΟΚ κοντά στη μικρή Μαρία 10/12/2016Το γκολ του Ολυμπιακού που πανηγύρισαν σαν τρελοί οι οπαδοί της Γιουβέντους 10/12/2016Η από σπόντα "ασπίδα" του Μπέντο στους παίκτες! 09/12/2016Ο Αλαφούζος δείχνει τη δυσαρέσκεια του 09/12/2016Στιλ στο Sport24.gr: "Δικαίως με έβγαλε ο Στραματσόνι" 09/12/2016Αλλάζει πάλι σύστημα 10/12/2016Ο Μαϊστόροβιτς το παίρνει επάνω του 10/12/2016Ποιους θέλετε για αντιπάλους του Ολυμπιακού και του ΠΑΟΚ; 10/12/2016Η τραγωδία της Αλιάντζα Λίμα που "κουκουλώθηκε" 08/12/2016\tBlog στο WordPress.com.\tΑποστολή σε διεύθυνση email


Ο Τραμπ δε θέλει τους μετανάστες, αλλά τους αναζητά - Star.gr\nΚΟΣΜΟΣ Τετάρτη, 22 Μαρτίου 2017, 11:51\nΟ Τραμπ δε θέλει τους μετανάστες, αλλά τους αναζητά για να δουλέψουν στους αμπελώνες του\nΜπορεί ο Ντόναλντ Τραμπ να φωνάζει και να ωρύεται ότι η Αμερική θα επιστρέψει στους Αμερικανούς, προτρέποντας το λαό να αγοράζει μόνο αμερικανικά προϊόντα και να προσλαμβάνει μόνο Αμερικανούς και όχι μετανάστες, αλλά μάλλον στην περίπτωσή του ισχύει η παροιμία «δάσκαλε που δίδασκες και νόμο δεν εκράτεις».\nΔιότι όπως έγινε γνωστό, ο γιος του αναζητά αλλοδαπούς εργάτες για το οινοποιείο του στη Βιρτζίνια, ώστε να εργαστούν στους αμπελώνες του κατά τη διάρκεια του τρύγου.\nΣυγκεκριμένα το οινοποιείο Trump Vineyard Estates στο Σάρλοτσβιλ που διευθύνει ο γιος του Αμερικανού προέδρου Έρικ αναζητά μέσω διαδικτύου 29 αλλοδαπούς εποχικούς εργάτες, καθώς όπως φαίνεται δεν βρήκε Αμερικανούς που να κάνουν αυτή τη δουλειά.\n(Ο γιος του Ντόναλντ Τραμπ, Έρικ)\nΤο πρόγραμμα χορήγησης βίζας Η2Α δίνει τη δυνατότητα στους εργοδότες να προσλάβουν προσωπικό για αγροτικές ή άλλες εποχικές εργασίες και για περιορισμένο χρονικό διάστημα, όταν το εγχώριο εργατικό δυναμικό δεν επαρκεί.\nΑνάλογες αιτήσεις υπέβαλλαν και τρεις ακόμα αμπελώνες.\nΟι αλλοδαποί εργάτες θα αμείβονται με 10,72 ευρώ την ώρα για φύτεμα, καλλιέργεια, κλάδεμα και γενικά εργασίες που έχουν να κάνουν με τη φροντίδα των αμπελιών, καθώς και των τρύγο.\nΠάντως, ούτε οι αλλοδαποί που βρίσκονται στις ΗΠΑ φαίνεται να θέλουν να εργαστούν στους αμπελώνες του Τραμπ, καθώς σύμφωνα με τη δικηγόρο Λίμπι Γουάιτλι που εργάζεται εκεί οι αιτήσεις ήταν μόλις 13 από Φιλιππίνες, Ινδονησία, Κένυα και Νιγηρία. Ούτε ένας Αμερικανός δεν υπέβαλε αίτηση, όπως είπε η ίδια.\nΑντίθετα, αρκετοί ήταν εκεί που βομβάρδισαν το οινοποιείο με emails διαμαρτυρίας γιατί προσλαμβάνει αλλοδαπούς εργάτες.


tromaktiko: Ραγδαίες εξελίξεις στην υπόθεση της 36χρονης μεσίτριας - Αλλάζει ξανά κατάθεση ο γιατρός;\nΡαγδαίες εξελίξεις στην υπόθεση της 36χρονης μεσίτριας - Αλλάζει ξανά κατάθεση ο γιατρός;\nΟι δύο αναισθητικές ουσίες που ανιχνεύθηκαν στην 36χρονη μεσίτρια η οποία...\nφέρεται να δολοφονήθηκε από τον 38χρονο ειδικευόμενο αγγειοχειρουργό- θα μπορούσαν να ευθύνονται για τον θάνατο της άτυχης γυναίκας.\nΑυτό φαίνεται να προκύπτει από τις εργαστηριακές εξετάσεις που διενήργησαν τοξικολόγοι της ιατροδικαστικής υπηρεσίας Θεσσαλονίκης, σε μία προσπάθεια να ρίξουν «φως» στα αίτια θανάτου της μητέρας τριών παιδιών. Τα αποτελέσματα των εργαστηριακών εξετάσεων θα προσκομιστούν -πιθανότατα αύριο (13/6)- στην 7η τακτική ανακρίτρια Θεσσαλονίκης η οποία χειρίζεται την υπόθεση, ώστε να περιληφθούν στη δικογραφία.


Παρέμβαση Θανάση Παιδή για να διασφαλιστεί η εργασία Ατόμων με Αναπηρία σε επιχειρήσεις ΟΤΑ - Ραδιο Ελασσόνα 88.4\nHome / 884 / Τοπικά / Παρέμβαση Θανάση Παιδή για να διασφαλιστεί η εργασία Ατόμων με Αναπηρία σε επιχειρήσεις ΟΤΑ\nΟι συγκεκριμένες συμβάσεις εργασίας λήγουν τις αμέσως προσεχείς εβδομάδες, ενώ Άτομα με Αναπηρία νιώθουν ήδη ανασφάλεια τόσο για το εργασιακό τους μέλλον, όσο και γι’ αυτό της διασφάλισης συνθηκών αξιοπρεπούς διαβίωσης, καθώς βρίσκεται στη διακριτική ευχέρεια των επιχειρήσεων ΟΤΑ αν θα παρατείνουν ή θα μετατρέψουν τις συμβάσεις από ορισμένου σε αορίστου χρόνου.\n· Με βάση το Νόμο 2643/1998 «Μέριμνα για την απασχόληση προσώπων ειδικών κατηγοριών» τόσο οι φορείς του δημοσίου και του ευρύτερου δημόσιου τομέα, όσο και ΟΤΑ και επιχειρήσεις ΟΤΑ, υποχρεούνται να προσλάβουν άτομα με αναπηρία σε συγκεκριμένο ποσοστό του συνόλου των εργαζομένων τους.\n· Με τη διάταξη του άρθρου 11, εδαφ. γ του Ν.3227/2004, επεκτάθηκε η προστασία του Ν. 2643/1998 και στη συνέχιση της απασχόλησης των ΑμεΑ μετά την πρόσληψή τους για ορισμένο χρονικό διάστημα, οπότε εξομοιώνονται πλήρως οι παραπάνω εργαζόμενοι με τους εξ αρχής προσλαβανόμενους βάσει του Ν. 2643/1998.\n· Σύμφωνα με την αριθμ. 413/2010 Γνωμοδότηση του Ε΄ Τμήματος του Νομικού Συμβουλίου του Κράτους είναι νόμιμη η συνέχιση της απασχόλησης Ατόμων με Αναπηρία (ΑμεΑ) σε επιχειρήσεις των ΟΤΑ, μετά την ολοκλήρωση του επιχορηγούμενου από τον ΟΑΕΔ προγράμματος ορισμένου χρόνου - βάσει του οποίου απασχολούντο - εφόσον οι επιχειρήσεις αυτές επιθυμούν την περαιτέρω συνέχιση της απασχόλησης τους κατά τα προβλεπόμενα στο άρθρο 11, παρ.1 του Ν. 3237/2004.\n· Ομοίως κρίθηκε με την Πράξη 105/2012 του Τμ. 1 Ελεγκτικού Συνεδρίου ως νόμιμη η μετατροπή από ορισμένου σε αορίστου χρόνου των συμβάσεων εργασίας ατόμων που ανήκουν στην ειδική κατηγορία των ΑμεΑ του άρθρου 2 παρ.1 του Ν. 2643/1998 και εργάζονται σε επιχείρηση ΟΤΑ με σύμβαση ορισμένου χρόνου βάσει επιδοτούμενου προγράμματος του ΟΑΕΔ.\n· Παράλληλα, στο άρθρο 21 του Συντάγματος ορίζονται τα εξής: «…3. Το Κράτος μεριμνά για την υγεία των πολιτών και παίρνει ειδικά μέτρα για την προστασία της νεότητας, του γήρατος, της αναπηρίας και την περίθαλψη των απόρων…. 6. Τα άτομα με αναπηρίες έχουν δικαίωμα να απολαμβάνουν μέτρων που εξασφαλίζουν την αυτονομία, την επαγγελματική ένταξη και τη συμμετοχή τους στην κοινωνική, οικονομική και πολιτική ζωή της χώρας...».\nΣτο πλαίσιο της παρέμβασής του ο Θανάσης Παιδής καταθέτει τις παρακάτω προτάσεις:\n· Οι επιχειρήσεις ΟΤΑ να επεκτείνουν για εύλογο χρονικό διάστημα π.χ. έξι μηνών τις συμβάσεις εργασίας των Ατόμων με Αναπηρία, ώστε να αναληφθούν όλες οι απαραίτητες πρωτοβουλίες, ενώ στη συνέχεια να μετατρέψουν αυτές σε αορίστου χρόνου διασφαλίζοντας το εργασιακό μέλλον των συγκεκριμένων συμπολιτών.\n· Η Κυβέρνηση – λόγω των ειδικών συνθηκών που έχει δημιουργήσει η υγειονομική κρίση – να επιτρέψει την αύξηση του ποσοστού απασχόλησης Ατόμων με Αναπηρία σε στενό και ευρύτερο Δημόσιο Τομέα, όπως και στους ΟΤΑ, ώστε να δημιουργηθούν νέες θέσεις εργασίας. Προς τούτο καίρια μπορεί να είναι η συμβολή του ΟΑΕΔ με την εκπόνηση ειδικών προγραμμάτων.\n· Καθώς η κρίση της πανδημίας έχει δημιουργήσει σειρά εργαλείων για την ενίσχυση της απασχόλησης – π.χ. πρόγραμμα Sure κ.α. – να δοθούν κίνητρα αφενός σε επιχειρήσεις με επιδότηση του κόστους εργασίας Ατόμων με Αναπηρία και αφετέρου με τη δημιουργία ευνοϊκού περιβάλλοντος ώστε Άτομα με Αναπηρία να στηριχθούν για την ανάληψη επιχειρηματικών πρωτοβουλιών.\nΣε δήλωσή του ο Θανάσης Παιδής επισημαίνει τα εξής: «Η χώρα μας βιώνει τις επιπτώσεις της υγειονομικής κρίσης - που έχουν προκύψει από την πανδημία του κορωνοϊού – ενώ είναι επακόλουθες όσων άφησε πίσω η μακροχρόνια οικονομική κρίση.\nΜία από τις ομάδες του πληθυσμού που δοκιμάζονται είναι τα Άτομα με Αναπηρία, τα οποία βιώνουν με ακόμη μεγαλύτερη ένταση την εργασιακή ανασφάλεια, ενώ πλήττονται από έλλειψη σταθερού εισοδήματος που μπορεί να τους διασφαλίσει επαρκείς όρους αξιοπρεπούς διαβίωσης.\nΣτο πλαίσιο αυτό η Πολιτεία και ειδικά οι Οργανισμοί Τοπικής Αυτοδιοίκησης μπορούν να διαδραματίσουν καίριο ρόλο, καθώς οφείλουν να βρίσκονται κοντά στις ανάγκες της κοινωνίας και κυρίως των ομάδων που είναι ευάλωτες.\nΆτομα με Αναπηρία, κατά την τρέχουσα χρονική περίοδο, βιώνουν την εργασιακή ανασφάλεια, καθώς συμβάσεις ορισμένου χρόνου συνολικά τεσσάρων ετών είναι άγνωστο αν θα επεκταθούν ή αν θα μετατραπούν σε αορίστου χρόνου.\nΠαράλληλα, καθώς είναι άγνωστη τόσο η χρονική διάρκεια - όσο και η ένταση - της πανδημίας, θα πρέπει να δημιουργηθούν όλα εκείνα τα εργαλεία ώστε τα Άτομα με Αναπηρία να έχουν τη δυνατότητα εύρεσης εργασίας είτε στον Δημόσιο, είτε στον Ιδιωτικό Τομέα. Με αυτό τον τρόπο θα δοθεί ώθηση στη ζωή τους και θα αποφευχθεί η περιθωριοποίηση που αποτελεί μάστιγα.


Στην Ξάνθη οι αθλητές της Λ.Α.Βόλου\nΘέλοντας να κλείσουν την χρονιά με τον καλύτερο τρόπο, τέσσερις (4) αθλητές της Λέσχης Αυτοκινήτου Βόλου (Λ.Α.ΒΟΛΟΥ), επέλεξαν το τελευταίο φετινό ραντεβού στο Κύπελλο Αναβάσεων Βορείου Ελλάδος το οποίο ολοκληρώνεται στις 15-16 Οκτωβρίου, με την Ανάβαση Τοξοτών Ξάνθης, η οποία διοργανώνεται από το Αθλητικό Σωματείο "Αυτοκινητιστική Λέσχη Ξάνθης" (Α.ΛΕ.Ξ.) και…\nΤετάρτη, 12 Οκτωβρίου 2016 12:16\nΤίτλος για τον αθλητή της Λ.Α.Βόλου, Θάνο Χούρλια στο Πρωτάθλημα Karting\nΟ επίλογος του Πανελλήνιου Πρωταθλήματος Karting 2016 γράφτηκε την Κυριακή 9 Οκτωβρίου στις Αφίδνες, στην πίστα Kartodromo με τον τέταρτο και τελευταίο γύρο του φετινού θεσμού. Ενός θεσμού που ολοκληρώθηκε με τον καλύτερο τρόπο για τον αθλητή της Λέσχης Αυτοκινήτου Βόλου (Λ.Α. Βόλου) Θάνο Χούρλια μιας και στέφθηκε Πρωταθλητής στην…\nΠέμπτη, 06 Οκτωβρίου 2016 11:45\nΣε Τσεχία, Βουλγαρία και Βελβεντό οι αθλητές του Ο.Μ.Α.Θ.\nΤο δεύτερο Σαββατοκύριακο του Οκτωβρίου επιφυλάσσει έντονη δράση, καθώς οι αθλητές του Ομίλου Μηχανοκίνητου Αθλητισμού Θεσσαλίας συμμετέχουν σε τρεις αγώνες, με τους δύο μάλιστα να διεξάγονται εκτός Ελλάδας. Ξεκινάμε από την Τσεχία με μια γιορτή του μηχανοκίνητου αθλητισμού. Η Διεθνής Ομοσπονδία Αυτοκινήτου διοργανώνει κάθε δύο χρόνια το FIA Hill Climb…\nΤετάρτη, 14 Σεπτεμβρίου 2016 08:39\nΣε Γενική Συνέλευση και εκλογές θα προχωρήσει ο Αγωνιστικός Όμιλος Κρήτης με σκοπό την ανάδειξη νέου Διοικητικού Συμβουλίου. Η διεξαγωγή της Γενικής Συνέλευσης έχει οριστεί για την Παρασκευή 16 Σεπτεμβρίου και ώρα 18:00 σε ειδικά διαμορφωμένο χώρο στην καφετέρια Staff, στη λεωφόρο Εθνικής Αντιστάσεως 174 στο Ηράκλειο. Σε περίπτωση που…\nΠαρασκευή, 09 Σεπτεμβρίου 2016 14:23\nΣε Βλάστη και Άγιο Μερκούριο οι αθλητές του ΟΜΑΘ\nΛίγο πριν την έναρξη της σχολικής χρονιάς, η αγωνιστική σεζόν μπαίνει σε full ρυθμούς με δύο αγώνες. Ο λόγος για ένα rally sprint, μία ανάβαση και φυσικά αθλητές του ΟΜΑΘ θα είναι παρόντες. Ξεκινάμε από την Ανάβαση Βλάστης στην Πτολεμαΐδα που γίνεται για πρώτη φορά στο πλαίσιο του κυπέλλου αναβάσεων…\nΠαρασκευή, 17 Ιουνίου 2016 12:49\nΤα σημεία των καιρών φώναζαν επιτακτικά πως ήταν ανάγκη να γίνει μια συνάντηση με τους δημοσιογράφους των Μ.Μ.Ε. του ειδικού τύπου στην Βόρεια Ελλάδα και τους τοπικούς άρχοντες, σε άσχετο αγωνιστικά χρόνο. Η προσπάθεια ξεκίνησε νωρίς, η πραγματοποίηση όμως άργησε καθώς τα περισσότερα που αφορούσαν στην εκδήλωση έπρεπε να γίνουν…


Friso Greece - Παίξτε δημιουργικά παιχνίδια στο πάρκο!\nΠαίξτε δημιουργικά παιχνίδια στο πάρκο!\nΕίναι πια τόσο δραστήριο το παιδί σας, που δεν το προλαβαίνετε; Λοιπόν, έχει έρθει η κατάλληλη στιγμή να Ανακαλύψετε μαζί περισσότερες εμπειρίες έξω στο ύπαιθρο! Τα πάρκα αποτελούν τους ιδανικότερους τέτοιους προορισμούς. Είναι μέρη στα οποία μπορείτε να χαλαρώσετε και να μυήσετε ακόμη πιο πολύ το παιδί σας στα μυστικά της φύσης μέσα από διάφορες δραστηριότητες, όπως, π.χ., να γνωρίσετε διάφορα έντομα, να παίξετε ένα κυνήγι του θησαυρού ή να κάνετε χειροτεχνίες με υλικά που έχει μαζέψει το παιδί από τη φύση.\nΓνωριμία με τα έντομα\nΑγοράστε κάποιο βιβλίο γεμάτο εικόνες εντόμων που είναι πιθανόν να συναντήσετε στο πάρκο. Όταν βρεθείτε εκεί, αρχίσετε να ψάχνετε γι’ αυτά τα έντομα παρέα με το μικρό σας. Μόλις τα εντοπίσετε, παρατηρήστε πώς κινούνται ή τι κάνουν – παρακινήστε, μάλιστα το παιδί σας να τα αγγίξει κιόλας… εφόσον, βέβαια, δεν τσιμπάνε.\nΟργανώστε ένα κυνήγι θησαυρού\nΤο πάρκο είναι το πιο ασφαλές μέρος για να τρέξει ελεύθερο το μικρό σας και να γευτεί την ανεξαρτησία του. Εσείς καθίστε σε ένα παγκάκι, και δώστε του μια λίστα με πράγματα που πρέπει να βρει. Η λίστα αυτή θα πρέπει να περιλαμβάνει κλαδιά, φύλλα και πετραδάκια. Κατόπιν πείτε στο παιδί μερικά στοιχεία για να τα βρει εύκολα, και βεβαιωθείτε, φυσικά ότι βρίσκονται όλα κάπου εκεί κοντά. Το παιδί σας θα ενθουσιαστεί που του αναθέσατε ένα τόσο ενδιαφέρον καθήκον, και ταυτόχρονα θα νιώσει τη χαρά της επίτευξης του στόχου, μόλις σας φέρει όλα όσα ζητήσατε.\nΜην πετάξετε όλα αυτά που έχει βρει το παιδί σας στο κυνήγι του θησαυρού του! Μπορείτε να τα χρησιμοποιήσετε ως υλικά για τη δημιουργία ενός έργου τέχνης που θα κατασκευάσετε από κοινού! Καταρχήν, κόψτε έναν κύκλο από λευκό χαρτόνι και χρωματίστε τον με νερομπογιές. Μετά, κολλήσετε τα φύλλα γύρω από τον κύκλο για να φτιάξετε ένα γιγάντιο λουλούδι, και με τα κλαράκια φτιάξτε το κλωνάρι του! Τέλος, τοποθετήστε το ψεύτικο λουλούδι σε ένα βάζο, ανάμεσα σε αληθινά, για να δείξετε στο παιδί πόσο περήφανη είστε για το χειροτέχνημά του!\nΠάνω απ’όλα, όμως, φροντίστε να περάσετε όμορφα μαζί – και να διηγηθείτε και σε εμάς όλα όσα κάνατε στο πάρκο!\nΜια μέρα στο πάρκο συντροφιά με το μικρό σας δεν είναι μόνο διασκεδαστική για εκείνο – είναι ευεργετική και για σας την ίδια! Η επαφή με τη φύση βοηθάει στην καταπολέμηση του στρες ενώ οι υπαίθριες δραστηριότητες προστατεύουν την καρδιά.\nΚαι, βεβαίως, υπάρχουν οι ωφέλειες για το ίδιο το παιδί σας. Οι συχνές υπαίθριες δραστηριότητες, όπως και οι καλλιτεχνικές δραστηριότητες σαν τη χειροτεχνία που περιγράψαμε, βελτιώνουν τις κινητικές δεξιότητες και τη δημιουργικότητα του παιδιού και χτίζουν την αυτοπεποίθησή του.\nΠαιχνίδι με αγωνιστικά αυτοκινητάκια!\nΜαθαίνω για τον Ήλιο από τα Φυτά\nΕλάτε πιο κοντά με ένα ουράνιο τόξο!\nΜεταμφιέσεις στην αυλή\nΜαθήματα ανατομίας με χαρτόνι!\nΣπιτικό κυνήγι του θησαυρού\nΦτιάχνοντας μαζί ένα οικογενειακό δέντρο\nΔραστηριότητες Παιχνίδι με αγωνιστικά αυτοκινητάκια!\nΔραστηριότητες Μαθαίνω για τον Ήλιο από τα Φυτά\nΔραστηριότητες Ελάτε πιο κοντά με ένα ουράνιο τόξο!